Nsaamuzi zya Cikwati Print\nNsaamuzi zya Cikwati\nCikwati cakali cipego cibotu ciinda zyoonse cakapegwa mukowa bantu mumvwiki ya Malengelo. Naakamanizya kulenga nyika iisumbwide, iijisi kufumbwa cintu cikonzya kupa buumi bubotu, akukkomanisya myoyo amizeezo yabantu, mpoonya, Yahuwah wakati, “Tacili cibotu kuti muntu akkale alikke; Ndamubambila wakumugwasya uumweelela.” (Matalikilo 2:18, NKJV)\nKubaa cilongwe caamoyo antoomwe amuntu ooyo waambwa kuti “uli mafuwa aamafuwa aangu, alimwi uli nyama ya mubili wangu”1 eeco ncipego ciindene kumukowa wabantu. Tiicakapegwa ku bangele nokuba mikowa imwi yatakanjila mucinyonyoono. Cakapedwa buyo twaambo tobile: 1) kuleleka mukowa wabantu kwiinda mukubumba muntu mucinkonzya ca mulengi; 2) kuyubunwida zilengwe zyoonse ciimo cokwa Yahuwah caluyando.\nOotu notwaambo twini Yahuwah ncaakalengela zibeela zyobile zibamba mukowa omwe wabantu. Boonse bobile, mwaalumi amukaintu, bakalengwa mucinkonzya cokwa Elohimu: “Aboobo . . . [Elohimu] wakalenga muntu mucinkonzya cakwe mwini, mucinkonzya ca . . . [Elohimu] wakamulenga muntu; mwanalumi a mwanakazi wakamulenga.” (Matalikilo 1:27, KJV)\nKuswaanganya antoomwe mwaalumi amukaintu ciyubununa zibeela zya ciimo cokwa Yahuwah eezyo zitakonzyi kuteelelwa munzila imwi. “Nkaambo kaako mwanalumi uyoosiya wisi abanyina, akusangana ku mukaintu wakwe, alimwi balo bobile bayooba mubili omwe.” (BaEfeso 5:31)\nCikwati cabantu bobile balyaabide kulemekezya Mulengi wabo, mbumboni bulaa nguzu kapati munyika yoonse. Zikwati zyeendelezyegwa a Mwami Yahuwah zilamulemekezya Elohimu akuleleka bamwi. Saatani ulizyi makani aaya alimwi wakagaminina kupalanganya zikwati zyabantu acikwati cini kucigaminina mbocibede kuti mulimo wabulemu.\nKuli twaambo tunjaanji bantu ntobapeda kukwatana. Atwalo ooto twaambo tuliindene mbweenya mbobayindene bantu. Tumwi twaambo twakuyandana: Ooyu nkalungu kangu kaamoyo. Ime tulayandana anguwe. Tumwi twaambo tulaa makanze aabuntu: Cikwati ciyoondipa bukwabilizi. Ooyu nguundipa nzyeyanda zibotu. Zimwi ziindi kutonkaikwa mumukowa mokkede inga cakusungilizya kuti ukwate: Ime ndimitide. Ndakomena, ndiyaa kucembaala; kuti nditakwatwi iino kunyina pe nenjookwatwa.\nCikwati cako cinooli ciyumu nta mbweenya buyo mbuli kaambo nkookataanguna kukwatila\nAboobo citobela ncakuti, “kaambo keni nkokwatila nkakasungila bweende bwacikwati cako.”2\nMbuli kaambo nkookakwatila mbokabede kubaa maanu, acalo cikwati cako mbocinoobede kuyuma alimwi akuyungizya kukkomana webo nkoyoojana kuzwa muli ncico. Mbweenya buyo kujanza limwi, kaambo nkookatwatila mbokatakwe maanu, mbweenya acalo cikwati mbocinoobede kubula lukondo, alimwi mukuya kwaciindi, akulekana. Kutegwa kube cikwati cikkalilila akuleleka boonse bali mucikwati eeco, yebo weelede kubaa kaambo kabotu kakukwatila. Mangwalo ayiisya kuti alikke Yahuwah ngo “mubotu.” Aboobo, kufumbwa cintu cibotu ceelede kweendelana a Mwami Yahuwah.\nKalikke kaambo “kabotu” kakukwatanina nkakuti, aabo bantu bayanda kukwatana bobile basyoma kuti ooko nkuyanda kwa Mwami Yahuwah mumaumi aabo. Eeci tacaambilizyi kuti inga wakwata kufumbwa muntu ngoyanda mpoonya wakumbila Mwami Yahuwah kuti aleleke kusala kwako. Eeci ciiminina kulyaaba ku Mulengi wako abe nguuzumizya akweendelezya muntu ngosala wakweebana limwi.\nSyoma Mwami Yahuwah amoyo wako woonse utaccilili maanu aako omwini, koyeeya Mwami Yahuwah mumilimo yako yoonse eelyo uyookululamikila nzila zyako. Utalipi kasongo-songo lwako omwini lemeka Mwami Yahuwah, uleke zibi. Wacita boobo unoopona kabotu, mubili wako unoolimvwide. (Tusimpi 3:5-8.)\nMakanze eeni aakusangana antoomwe mucikwati ngakuti, bantu bobile baboole antoomwe akuba “mubili omwe”. Nokuba kuti muzeezo wako mutaanzi wakukwata tiiwakali muzeezo mubotu, ulakonzya kukomena mumizeezo kwiinda waawo, kolaa zileleko zyokwa Yahuwah, akusimpa cikwati cako munyika iitazungaani. Eelyo nyobile nomuyaa kupangana kuti mukaabe cikwati cenu kuli Yahuwah, Walo uyooleleka makanze eenu alimwi kuswaangana kwenu inga kwapa bulemu kuli Nguwe.\nMulazyo uusimpa cikwati uyeeme mumajwi aakuti: “ Nkaambo kaako mwanalumi uyoosiya wisi abanyina, akusangana ku mukaintu wakwe, alimwi balo bobile bayooba mubili omwe.” (Matalikilo 2:24, NKJV) Banabukwetene balaa lukondo mucikwati kweendelanya mbuli mbobaswaangene kuba “mubili omwe” mucileleko cokwa Yahuwah. Mbweenya buyo, kucisa moyo akutakkomana kuli mucikwati kuleelene a kwiimpana kuli mucikwati eeco.\nSaatani uluuzyi kabotu mulazyo ooyu alimwi wakasolekesya kugwalanganya kukkomana kwa buleya kwiinda mukusolweda banabukwetene kuti babe “bomwe” munzila zitaleteli buumi bubotu nokuba nzila zileta kutundulula bamwi. Gregory L. Jackson wakavwuntauzya makani manjaanji mucintu ciiminina cikwati mumilazyo ya Bbaibbele. Buvwuntauzi bwakwe buyubununa nzila zyotatwe zibelesyegwa kanjaanji abanabukwetene kuti babe “bomwe.” Inzila zinjaanji zilaa nguzu zipati nokuba nguzu zisyoonto, pele kunyina akataa nzila eezyo iikkomanisya pe. Ilikke nzila yane, njeyeendelana amilazyo yabulemu bwa kujulu akusolweda kukukkomana kwamasimpe kukkalilila.\nNcintu ciyandika kapati kuzyiba akumvwisyisya nzila eezyi, nkaambo yebo nosoleka kuba “omwe” amukaako, ulakonzya kuyaka nokuba kudilimuna cikwati cako. Kuti nzila iiluleme yabelesyegwa, yebo amukaako inga mwayumya kukamantana akuswaangana antoomwe. Pele kuti nzila iilubide yabelesyegwa, yebo amukaako inga mwaimpana akwaandaana kamuyaa kuya kulaale kusikila cikwati cawubuka akubula nguzu.\nJackson ulandabika nzila zyotatwe zitaluleme eezyo nzyobabelesya banabukwetene kuti babe “bomwe” kwiinda mukubelesya nsaamuzi zyotatwe zyakujana namba yomwe. Eezi nzila nzya: kusanganya, kugwisyila a kunjizya mukati.\nNzila ya Kusanganya\nNkaambo kakuti muntu takonzyi kulembwa kuti 0 naa kunyina muntu, eeyi nzila ibelesya zisela zya namba kusanganya antoomwe akujana namba yomwe: ½ + ½ = 1. Eeyi njenzila iibelesyegwa kapati abantu bayeeyela kuti tabakkwene mubuumi bwabo pele buyo kuti muntu umwi wasangana ambabo mubuumi bwabo. Balo basyoma kuti kutegwa bakkwanine kuyandwa akuzulila kukkomana mubuumi bwabo, beelede kubaa muyandwa wabuumi boonse. (Nokuba kuti ooku nkokusyoma kwabo, pele kusimpidwe atalaa musemo waandaukide, nkaambo Mwami Yahuwah alikke nguukonzya kuzuzya muya wamuntu uulendeledwe uulangila kuyandwa.)\nAabo babelesya nzila ya kusanganya eeyi, mbantu balaa luyando bavwuzya kwaamba zintu mbuli zyakuti: Mbuti mbwenga ndapona kakwiina nduwe? Yebo nduwe oondikkwanya. Ime nsyezyi ncenga ndacita kuti kotako Yebo. Yebo nduwe zintu zyangu zyoonse. Nokuba kuti aaya majwi amvwikaanga “nduyando lwamasimpe,” pele alalezya kuzuzika kuba “bomwe” kwamasimpe ooko Bbaibbele nkolyaamba kuti nkokuyandisya kwa moyo wabuntu – alimwi Yahuwah nkokuyandisya kwa bana Bakwe.\nJackson upa twaambo totatwe eeyi nzila yakusanganya nciitakonzyi kuleta banabukwetene antoomwe kuti beendelane mbuli mubili omwe:\nKutaanguna, kusanganya ninzila iiyeeme kucintu citaluleme kutegwa ulimvwe kukkwana akuzuzyigwa. Ijwi lyokwa . . . [Yahuwah] lyaamba kuti:\nAmucenjele kuti kutabi naba omwe uunyonyoona lusyomo lwanu abusongo bwabuntunsi buli mbwalucengo buyo. Kayi eezyi zyizwa kutunsiya-nsiya twabakaindi akumizeezo yabuntunsi buyo, kutali kuli [Yahushua] pe. Nkaambo mulinguwe buleza boonse bulikkede mumubili wakwe. Nkabela muli [Yahushua] anywebo mulijisi buumi buzwide. Yahushua nguuyinda mami amalelo woonse. (Bakolose 2:8-10)\nInzila yakusanganya ilatupoizya nkaambo ituyiisya kuti muntu weelede kuyaamina kumuntu wanyama umwi kuleka . . . Mufutuli [Yahushua] kutegwa alimvwe kukkuta akuzula mumoyo wakwe.\nCabili ncakuti, inzila yakusanga isungilizya kuti muntu abaa muzeezo uutaluleme mukaambo keni kakukwatana . . . . makanze ookwa [Yahuwah] mu cikwati akali aakuyaka cinkonzya aciimo Cakwe muli ndiswe. Aabo batobela nzila yakusanganya eeyi, kaambo keni nkobakwatanina nkakujana wakubakasaazya akubakkutya akubazuzya mumoyo.\nCatatu ncakuti, eeyi nzila ibelesya musyobo waluyando lutaluleme kulanganya mukaako. Aabo babelesya nzila eeyi balalangana munzila yabusyaacivwulemwangu, luyando lwabuunyu nkaambo makanze aabo ngakukasaazyigwa buyo akukkutya busa bwankwela . . . pele luyando lwa [Yahuwah] luyandisya kubikkila maanu kuli umwi, nduyando lwakutaliyanda nkaambo makanze aaluyando oolo nga kubambilila muntu umwi muli ceeco ncabulide.3\nBanabukwetene aabo bayakila cikwati cabo munzila yakusanganya bayakila atalaa makanze aakuzuzikwa akukkutya myoyo yabo. Eeci ciletela mapenzi nkaambo mulikke muli Yahuwah muntu mwakonzya kuzuzyigwa akuyandwa cakumaninina. Kulangila muntu ngomukwetene limwi kuti akuzuzye ncobulide, ncintu citaluleme kuyaka cikwati nkaambo cibikkila maanu kumuntu umwi kutali ku Mulengi wako. Luyando lwamusyobo ooyo, ndwakuliyanda, kwiinda kuyanda muntu umwi, mbuli luyando lwa Mwami Yahuwah mbolubede kuti abe omwe antoomwe amuyandwa.\nNzila ya Kugwisyila\nInzila yakugwisyila mukuba bomwe mucikwati, ipa kukkutya muntu kwiinda mukugwisyila namba mpati kuzwa ku namba nsyoonto mbuli boobu: 2 – 1 = 1. Akataa nzila zyotatwe zibelesyegwa kapati, eeyi njenzila iilangilwa kubelesyegwa cabuyamba akunyengelela muntunyoko. Aabo banabukwetene babelesya nzila yakugwisyila, basyoma kuti umwi muntu weelede kwiinda nguzu atalaa muntunyina. Zimwi ziindi banalumi babelesya nzila eeyi kuti badyaaminine ansi bamakaintu babo. Bavwuzya kwaamba kaambyo kakuti “Ime ndime eesama buluke mumukwasyi uuno! Ime ndendime mutwe wa ŋanda iino alimwi yebo weelede kunditeelela 'me!”\nEeyi nzila abalo bamakaintu bakali kwiibelesya mukulilekelela kaambo keni ncobataliyeeyeli mizeezo yabo (akulivwuntawida makani) lwabo. Eelyo mumuni mupya atusimpe tusumpula kuya kumbele notweetwa kumukaintu uuli mucikwati camusyobo ooyo, walo kanjaanji wiingula kuti, “Mulumi wangu nguulaa maanu aakusanyangula zintu mbuli zyeezyo. Ndilindizya buyo nguwe ndimvwe ncatindaambile.”4\nBantu babelesya nzila yakugwisyila balayandisya kudyaaminina bantunyina akubaa nguzu. Abalo aabo balaa ngobakwetene limwi uuli boobo mucikwati balayandisya kulimvwa boobo, ncenciceeco ncobasala kulisanganya amuntu ngobayeeyela kuti ulaa nguzu; ooyo uukonzya kubakkutya akubayandawida nzyobabulide.\nMbweenya mbuli banabukwetene bazyibide nzila yakusanganya kutegwa bajane wakubakasaazya, abalo banabukwetene babelesya nzila yakugwisyila kutegwa bajane uubakasaazya, bacita cintu eeco mukuyandisya kulimvwa kubaa nguzu abweendelezi kwiinda mumuntu ngobakwetene limwi. Eeyi nzila yakugwisyila ilaalilwa kujata mulimo mbweenya mbuli nzila yakusanganya: iyeeme kumuzeezo uutaluleme wakulangila muntunyina ngobakwetene limwi kuti azuzike ncobabulide kuti balimvwe kubaa nguzu akweendelezya. Nkaambo kakuti ooyu muzeezo mubyaabi wakuyandila kukwatana, luyando lutaluleme lulalibonya muli baabo bakakatila kuba bomwe munzila eeyi.\nNzila ya Kunjizyanya Namba\nInzila yakunjizya namba ambweni njenzila iilaa mpuwo iibelesyegwa abakubusi mazubaano. Akataa nzila zyotatwe eezi, eeyi njeyiinda kubota, nokuba boobo, mbuli mbotibone, ayalo tayeeleli pe.\nInzila yakusanganya ijana namba 1 kwiinda mukusanganya zisela zyobile zitakkwene; inzila yakugwisyila ijana namba 1 kwiinda mukugwsyilila namba nsyoonto kuzwa munamba mpati, pele nzila yakunjizyanya namba iyiisya kunjizya namba yeelene anjiyo mpoonya bwiinguzi lyoonse bweelede kuba namba yomwe, 1. Ngooyu mukonzyanyo, 4 ÷ 4 = 1. Banabukwetene babelesya nzila yakunjizyanya namba basyoma kuti cikwati ceelede kuba kuswaanganya bantu bobile beelene. Balo tabayandi kunjila cikwati kutegwa balimvwe kuzulila nokuba kulimvwa kubaa nguzu zyabweendelezi pe. Mbantu balimvwide kale bajisi kufumbwa ncobayanda alimwi balimvwa kabotu. Balo tabakaki muzeezo wa cikwati, pele balimvwa kuti balakonzya kupona akukkomana kakwiina cikwati. Muzeezo wacikwati ulabanyomenezya eelyo nuubaletela nzila yakuti babe beelene amuntunyina uujisi kale buvwubi alwiiyo mbuli mbabo (Bamwi balayungizya amizeezo yabupaizi aawa). Balo basyoma kuti nzila yiinda kubota yakujana namba 1, njakuswaanganya bantu bobile beelene kutegwa namba iijanwa yakubaswaanganya antoomwe lyoonse kiili yomwe.5\nNokuba kuti nzila yakunjizyanya namba inga kiili mbotu kwiinda zyoonse zyakujanya cikwati ceebeka, icilezya kululama ayalo nkaambo katwaambo totatwe mbweenya mbuli nzila zyobile zitaanzi: ilangila kubusena butaluleme, kumuntunyina kutegwa ooyo muntu alimvwe kweelana mbuli umwi, aboobo tiili kaambo kaluleme kakukwatana, alimwi nkaambo kaako, oolo nduyando lutaluleme lutondezyegwa mucikwati eeco.\nNzila yiinda Kubota\nInzila yiinda kubota yakujana lukamantano luyandisyigwa mucikwati, njakubelesya nsaamuzi yakusanganya namba zyobile cakuti zyoonse zyobile zyakomena. Mucikwati citalikwa munzila eeyo, mbweenya mbuli mu nsaamuzi, namba zyobile zilasangana akukomezyana akugwasyililana kuti zibe namba mpati yomwe.\nKusanganya: ½ + ½ = 1\nKugwisyila: 2 – 1 = 1\nKunjizyanya: 2 ÷ 2 = 1\n[Mu] nsaamuzi zyakukomezya namba, namba yomwe ilakomezyegwa ziindi zyobile. Munzila zimwi zyoonse namba yomwe ilacesyegwa nokuba kwiindululwa anamba njobeendelana limwi , pele mu nsaamuzi zyakukomezya namba, namba yomwe ilakomezyegwa anamba eeyo iisanganyigwa kuli njiyo. Tiikomezyegwi mweelwe wanjiyo, pele nguzu zyanamba eeyo zilakomena. Kuti walanga namba eeyo ubona buyo namba yomwe 1, pele nguzu zyanamba eeyo zimvwika kuti ninguzu zyanamba zyobile. Nzila yokwa [Yahuwah] yakuba bomwe njakusanganya bantu bobile beelene kuti babe muntu omwe akwiindila kubaa nguzu. Balaingaila kweendeenda mubuumi bwabo boonse kabali bomwe, pele nguzu nzyobajisi mubuumi nzyabantu bobile. Eelyo bantu bobile nobeendelana akuba bomwe mbweenya mbuli [Yahuwah] mbwaakakanzide, abwalo buumi inga tabucili mbweenya pe, inga bwaindila kubota.\nKutegwa eeyi nzila yakukomezya namba ibeleke, banabukwetene beelede kuba bazwide kabataninga kuba bomwe. Balo tabakonzyi kunjila cilongwe kutegwa batambule; banjila cilongwe kutegwa baabile bamwi. Omwe-omwe wabo weelede kuleta zipego anguzu zyaandeene mu cikwati. Omwe-omwe weelede kubonesya, kukkomanina, akulyaaba zipego anguzu zyakwe kuli umwi. Alimwi omwe-omwe weelede kuliyandila kupa zipego anguzu kucikwati nokuba kuti zyayuma zyitete buti zintu, bacinoolisungwide kukkala antoomwe.\nAabo babelesya nzila yakusanganya balaalilwa kusika aciimo cokwa [Yahuwah]cakuba omwe nkaambo bageme kuyandisya kutambula kwiinda kwaabila. Nokuba kuti balapa, eeci bacicitila buyo kutegwa batambule alimwi. Aabo batobela nzila yakugwisyila balaalwilwa kusikila aciimo cakuba omwe cokwa [Yahuwah] nkaambo balo tabaibaluki, tabakkomanini, alimwi tabalyaabi zipego anguzu zyabo kuli umwi pe. Aabo batobela nzila yakunjizyanya balaalilwa kusika aciimo cakuba bomwe cokwa [Yahuwah] nkaambo tabayandide kwaaba nguzu zyabo azipego zyabo munzila yabwaabi. Inzila ya namba zikomezyanya njenzila ilikke iiletela zyoonse zikondelezya kutegwa bakwetene babe bomwe munzila eeyo [Yahuwah] njaakali kuyanda. Eeyo nzila ilakkwanya ciimo eeco nkaambo ilikke njenzila yeelela makanze ookwa [Yahuwah] mu cikwati.6\nKampango ka Bbaibbele kainduluka kwaamba mukugwasyilila nzila iitaluleme yakuba bomwe nkakuti: “Nobamakaintu, amulibatamike kubanalumi benu.” (BaEfeso 5:22) Bamwi bantu basyoma kuti, ikuti mulumi kayanda mukaintu wakwe kuti acite cintu citaluleme mumulawo nokuba mubupaizi, walo weelede kuteelela alimwi mulumi wakwe nguula mulandu wacinyonyoono eeco.\nAaka kampango kalabelesyegwa kapati akataa banabukwetene aabo babelesya nzila yakugwisyila ayakusanganya kuti bajane mbobanga baba bomwe mucikwati. Aabo babelesya nzila yakunjizyanya namba, mubwini bakaka kampango aaka kuti muzeezo buyo ookwa Paulu uuyeeme kumazuba aayo ngaakali kupona naakalemba muzeezo ooyu. Nokuba boobo, inzila iini aaka kampango mbokasandululwa tiiyendelani amakani aali mukampango aaka pe. Aboobo, takeelede kusulaikwa nkaambo buyo kakwaalilwa kusandulula kabotu.\nKweezyeezya kumwi nkwakuti Mangwalo alailila bamakaintu “kulibatamika” ku balumi babo, akulaya banalumi kuti “bayande” bakamaintu babo. Ooku kuteelanya zintu kwakajulila mulyango wakuumputana akucimwana. Bamakaintu basyoma kuti banalumi babo beelede kubayanda, aboobo baliminidwe mukuli wakuyeeya kuti bacita cinyonyoono eelyo nobakaka “kulibatamika” pele coonse balumi ncobeelede kucita “nkuyanda” buyo.\nKuteelela kampango kululeme kukonzya buyo kujanwa kuti kwabelesyegwa nzila yakukomezya namba kuti zyibe namba yomwe. Ooto tumpango tobile tuletela kuzingwa mizeezo ntwakuti:\nNobamakaintu, amulibatamike kubanalumi benu, mbuli kuli Yahuwah.\nNobaalumi, amuyande bamakaintu benu, mbweenya mbuli Yahushua mbwaakayanda ekklesia akulyaaba Lwakwe kuli nguwe. (Bala BaEfeso 5:22 a 25.)\nKaambo keni munkamu ya WLC ncotubelesyela bbala lya Ekklesia kutali lyakuti cikombelo eelyo notwaamba basyomeka bokwa Yahuwah muli nzyotulemba nkakuti, ibbala lya "cikombelo" talyaambi bwini bbala litaanzi lya ci Giliki, lya "Ekklesia" ncolyakali kwaamba. Mu Cizuminano Cipya coonse, bbala lya Ekklesia lyaambilizya Baabo Bakaitilwa Kuzwa Anze. Ibbala lya “cikombelo”, lyaambilizya buyo mbungano, aboobo ooku nkusandulula kutaluleme alimwi tiikwaleede kubelesyegwa pe. BanaKristu mbambabo ncobeni aabo Bakaitilwa Kuzwa Anze. Aabo basikwiiya bamasimpe bokwa Yahushua mbambabo ncobeni Bakaitilwa Kuzwida Anze kuzwa muzikombelo amumbungano zyabupaizi ziwide mucinyonyoono zyamu Bbabbuloni. Eelyo nokumvwugwa lwiito lwakutija munzi wa Bbabbuloni, kunyina muntu uuceelede kuzyokela kuzikombelo zyaku Bbabbuloni amisyobo yoonse iivwelene kukomba mituni.\nBamakaintu beelede kulibatamika ku balumi babo mbweenya mbuli ku Mwami Yahuwah. Yahuwah kunyina pe naambila muntu naba omwe kuti acite cintu cisofweede mumulawo nokuba mubupaizi. Mubwini, Yahuwah kunyina pe nasinikizya muntu kuti acite nociba buti katayandide lwakwe pe. Alimwi eeco nceciyubunudwe mumalailile ku banalumi kuti: amubayande bamakaintu benu mbweenya Yahushua mbwaakayanda cikombelo ca Ekklesia akufwida ncico! Aawa bamakaintu banji inga baingana kuvwakkamuka akulijata mukasolo kumwi kabati, “Mulumaangu ulandiyandisya cakuti inga wasala kuti andifwide!” Mukaintu uuli woonse uyandisya kusyoma kuti mulumaakwe mbwabede ncobeni oobo. Pele eeco tacili ncokaamba kampango aako pe.\nYahuwah usyomezya lwaanguluko lwa kusala kuli boonse. Eelyo Adamu a Eva nibakacita cinyonyoono, ziimo zyabo zyakali mbuli ciimo cokwa Yahuwah, zyakabwaya akunjila ntenda ya Saatani. Adamu a Eva abalunyungu lwabo boonse nibakacaala kabali bazike bokwa Saatani – KUTI Yahuwah naatakasungula Mwanaakwe kufwida babisyi akubapa ciindi cabili cakuti basale.\nBikkila maanu aawa: lufu lwa Yahushua aciciingano tiilwakasinikizya muntu naba omwe kuti akavwunwe katayandide. Lufu lwa Yahushua lwakaangulula bantu boonse kutegwa balisalile ooyo ngobayanda kubelekela: Yahuwah naa Saatani. Mumajwi amwi ooku nkwaamba kuti, inzila eeyo Yahushua njaakayanda ekklesia yakali yakusyomya nguwe lwaanguluko lwa kulisalila – nokuba kuti oolo lwaanguluko lwakulisalila lwakapa bantu kuti bamukake alimwi.\nMwanalumi uuyanda mukaakwe mbweenya mbuli Yahushua mbwaakayanda ekklesia, kunyina nanga wasinikizya mukaakwe kucita cintu cimwi ncatayandi kucita walo. Kuti walo kamuyanda ncobeni mukaintu wakwe mbweenya mbuli Mufutuli Yahushua mbwaakayanda ekklesia, walo inga kayandide kufwa kutegwa avwune lwaanguluko lwa mukaintu wakwe – nokuba kuti kabatamvwene akusala kwamukaintu wakwe! Ooko nkokuyanda mukaintu wako “mbweenya awalo Yahushua mbwaakayanda ekklesia akulyaaba Lwakwe mucibaka cakwe.”\nMunzila yakukomezya namba kuti babe bomwe, cilainda kubula ntenda kuti bamakaintu “balibatamika” ku banalumi babo, akubabambilila kubapa luyando mbuli mafuta aankuku, kubapa luyando ooli luzyila mumoyo wa Mulengi. Mbweenya buyo, luyando mbuli luyando luteeli lupati lokwa Yahuwah, lulapegwa kumukaintu eelyo mwanalumi wakwe namuyanda akulipa cakutaliyanda, ndoluyando oolo Mufutuli Yahushua ndwaakatondezya naakaaba buumi Bwakwe kutegwa asyomye lwaanguluko lwakulisalila ku babisyi.\nAabo banabukwetene babelesya nzila yakukomezya namba kuti babe bomwe, batalika kubaa cilongwe ciyumu nta nkaambo kaluyando lokwa Yahuwah. Balo tabasinkilidwe akulimvwa kuti bajane wakubakasaazya, uubakkutya, uulaa nguzu, nokuba weendelezya kabotu nokuba ngobeelene limwi. Cikwati cabo nciyumu nta nkaambo boonse bobile balalyaaba cakutaliyanda kutegwa batondezye bubotu buli muli umwi. Eelyo nobaindizya kutondezya bubotu bwa umwi, balaindila “kuba bomwe” alimwi balaindila kukkomana antoomwe.\nLuyando luli boobo nduyumu nkaambo luyeeme muluyando lwa Yahuwah. Luyando lupati luli mukwaabanya, kupa cakutaliyandila akuliluba lwakwe muntu, kuli umwi. Talusinsi cintu kuzwa kuli umwi pe, pele lulayandisya kwaaba zyoonse kutegwa abotelwe umwi mucikwati. Aboobo, akwalo kulibatamika inga kwalibonya kuba cintu cilaa mpindu nkaambo kunoolangilwa mumuni uuzumizya mukaako nokuba mulumi wako kuti abelesye zipego nzyaakapegwa kuli Yahuwah kuti abotesye cikwati, aboobo akukkutya boonse bali mucikwati eeco. Kulibatamika takucesyi muntu pe, nkaambo kuyeeme mukusala. Muntu omwe-omwe ulabotya cikwati kwiinda mukubelesya zipego nzyapedwe. Banabukwetene mbuli “bomwe” balakonzya kukkomanina mulimo wamuntu omwe-omwe mucikwati mpoonya cilongwe cabo antoomwe cilazwidilila.\nKweelede kuteelelwa, nokuba boobo kuti, inzila yiinda kubota ya cikwati, njiyeeyo iikonzya kubeleka lilikke eelyo boonse bobile nobalyaabide omwe-omwe kuli Yahuwah. Lilikke eelyo mwanalumi amukaintu boonse bobile nobalangila Mulengi kubakkwana nzyobabulide, mpoonya boonse bobile eelyo nobayandana aluyando lutaliyandi, luyando lulyaaba lokwa Yahuwah, ndendilyo cikwati nocinga cazwidilila. Eeci cikonzya buyo kucitwa kwiinda kukulyaaba abuzuba kuli Yahuwah; kulazyika ansi zintu nzyoyanda, mizeezo yako ambolimvwide, bulangizi aziloto zyako kuti zyeendelane a Nguwe.\nOoyo muntu uuyandisya kweendelanya cikwati cakwe kunzila yakukomezyanya, pele ooyo ngobakwetene limwi nabelesya zimwi nzila akataa zyotatwe zitaluleme, inga walijana kuti ulidwa masuku amutwe aboobo akutalika kulimvwa aanga wabijilwa. Eeci ncecituzingulula kujokela mpotwatalikila cibalo eeci: alikke muntu weelede kukwata nguyooyo uuzyi kuti nkuyanda kwa Mwami Yahuwah. “Eelyo yebo makanze aako aakukwata naayeeme mumizeezo yako nokuba mbolimvwide, pele kutali mboyandide kusyoma mukuyanda kwa Mwami [Yahuwah] mubuumi bwako, nkabela makanze aako aakulekana inga anoolangilwa kuyakilwa atalaa mizeezo njeenya eeyo.”7\nIlikke nzila iitakwe ntenda kumuntu uuli woonse, uutakwete nokuba uukwetwe, njakuyandisya omwini kutobela kuyanda kwa Mwami Yahuwah mubuumi bwako. Kufumbwa naa uluujisi kulibambila nokuba kuti uciyeeya buyo kukwatana, nokuba kuti uli kale mucikwati cili kabotu nokuba cikwati cikuminya, kuti yebo walyaaba kuyanda kwako kuluyando lwa Mulengi wako, Walo inga wakusolweda munzila zitakwe ntenda.\nSyoma Mwami Yahuwah amoyo wako woonse utaccilili maanu aako omwini, koyeeya Mwami Yahuwah mumilimo yako yoonse eelyo uyookululamikila nzila zyako. (Langa Tusimpi 3:5, 6.)\nCisyomyo cokwa Yahuwah kuli nduwe acikwati cako ncakuti:\nNkaambo ndizyi kale makanze ngindakamubambila. Mbwaamba Mwami Yahuwah. Makanze aaluumuno kutali busofwaazi, woonse ayoozwidilila, alimwi nsikooyoomucisa pe. Makanze aapa lulangilo kumazuba aaboola. (Langa Jelemiya 29:11.\nMicado Yabaabo Bakaitwa Kuzwida Anze\n1 Matalikilo 2:23\n2 Gregory L. Jackson, How Surrender Makes Marriage Happier, Divorce a Blessing, the Single Life Fulfilling, p. 18. Balembi babbuku balemekezya buvwuntauzi bwa ba Jackson. Bunji bwa twaambo tusanganyidwe mucibalo eeci twakazyila mubbuku lyabo.\n4 Ooyu muzeezo ulajatikizya cilongwe cili akataa babelesinyina abalo. Kwiinda kuti balibalile Mangwalo lwabo, bantu banji bayandisya buyo kwiide kutobezya ncobabaambila beembezi babo kuti nkakasimpe, kakwiina kubikkila maanu ku bumboni butondezya kuti cilubide muli ncobabaambila.


Komba Jehova, Leza Walwaangunuko | Ngaziyakulinda Yakwiiya\nNgaziyakulinda—Yakwiiya | April 2018\nBALA MU Afrikaans Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel Catalan Cebuano Chichewa Chilean Sign Language Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Costa Rican Sign Language Croatian Cuban Sign Language Czech Czech Sign Language Dakota Dangme Danish Digor Douala Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Sign Language Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe Mixtec (Guerrero) Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaraguan Sign Language Nigerian Pidgin Norwegian Nzema Okpe Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Poqomchi' Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Salvadoran Sign Language Samoan Sango Sepedi Sepulan Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zimbabwe Sign Language Zulu\nKomba Jehova, Leza Walwaangunuko\n‘Koonse nkuubede muuya waJehova kuli lwaangunuko.’—2 KOR. 3:17.\nNYIMBO: 49, 73\nMuuya uusalala uuzwa kuli Jehova utwaangununa biyeni?\nNiinzi chiyootugwasya kuti tutantamuke kutalubelesya kabotu lwaangunuko ndutwakapegwa aLeza?\nKujana twachita biyeni kuti tulubelesye kabotu lwaangunuko ndutulaalo?\n1, 2. (a) Nkamboonzi bantu bakapona muchiindi chamwaapostolo Pawulu nibakali kwaambuula atala abuzike akuyanda lwaangunuko? (b) Nkuukuli mwaapostolo Pawulu nkwakaamba kuti bantu balakonzya kujana lwaangunuko lwachoonzyo?\nMAKRISTU bamumwaanda wamunyaka wakusaanguna bakali kukkala amaRoma. MaRoma aaba bakali kulyaamba kuti baluuzi mulawu, baliluleme akuti bali alwaangunuko. Nikuba boobo, maRoma bakajana manguzu akulemekwa akaambo kabazike. Mweelwe wabazike wakali wasika ku30 pesenti. Buzike alwaangunuko akali makani akali kwaambuulwa abantu basiyene-siyene kuswaanizya amaKristu.\n2 Magwalo akalembwa amwaapostolo Pawulu, aambuula zyiingi atala alwaangunuko. Nikuba boobo, makanze amulimu wakwe taakali atala azyatwaambo twanyika, mbuuli mbubakali kuchita bantu biingi. Pawulu amaKristunyina teebakali kulangilila kupegwa lwaangunuko abeendelezi, pesi bakabeleka changuzu kuti bagwasye bantu kwiiya makani mabotu aBwaami bwaLeza ambuchiyandikana chinunuzyo chaKristu Jesu. Pawulu wakatondeezya bakombinyina Kasensa kalwaangunuko lwachoonzyo. Mulugwalo lwabili ndwaakalembela maKristu bakuKkorinto, mwaapostolo Pawulu wakati: ‘Jehova Muuya, nkabela koonse nkuubede muuya waJehova kuli lwaangunuko.’—2 Kor. 3:17.\n3, 4. (a) Niinzi chakapa kuti mwaapostolo Pawulu alembe majwi ajanika muli 2 BaKorinto 3:17? (b) Tweelede kuchitaanzi kuti tugwasigwe alwaangunuko luzwa kuli Jehova?\n3 Mulugwalo ndwaakalembela maKristu bakuKkorinto, Pawulu wakaambuula atala abulemu mbwakalaabo Musa, naakazwa kwaambuula amungelo waJehova kuChilundu chaSinayi. Bantu nibakabona Musa, bakatalika kuyoowa nkinkaako Musa wakalivumba chisani kumeso. (Kul. 34:29, 30, 33; 2 Kor. 3:7, 13) Pawulu wakapandulula kuti: ‘Kufumbwa chiindi nchibapilukila Jehova, chisani chilagwisigwa.’ (2 Kor. 3:16) Majwi aPawulu aambaanzi?\n4 Mbuuli mbutwakayiya muchiiyo chakayinda, Jehova, Mulengi wazintu zyoonse, Nguwe alikke uuli alwaangunuko lutamani. Eezi zitondeezya kuti ‘koonse nkuubede Muuya waJehova’ kuli lwaangunuko. Kuti tugwasigwe alwaangunuko oolu, tweelede ‘kupilukila kuli Jehova’ kuti tube abweenzuma bulikabotu anguwe. MaIsrayeli nibakali munkanda, teebakali kwiibikkila maanu nzila Jehova njaakali kubayiisyaayo mubukombi. Myoyo amizeezo yabo yakali miyumu nkinkaako, bakabelesya lwaangunuko lwabo kukubikkila maanu kuzintu zyakumubili zyakali kuEgepita.—Heb. 3:8-10.\n5. (a) Muuya uusalala uuzwa kuli Jehova, utupa lwaangunuko luli biyeni? (b) Nkamboonzi Jehova nakonzya kupa kuti bantu baangununwe nikuba kabali mubuzike? (c) Njiili mibuzyo njitutalange-lange?\n5 Lwaangunuko lwamuuya uusalala uuzwa kuli Jehova lupa kuti bantu baangununwe chachoonzyo kwiinda lwaangunuko lwabuzike. Bantu tabakonzyi kutwaangununa chakumaninina, pesi muuya uusalala uuzwa kuli Jehova ulakonzya kutwaangununa kuchibi alufu akunjiisyo zyabukombi bwakubeja. (Rom. 6:23; 8:2) Oolu ndwaangunuko lwachoonzyo! Bantu balakonzya kuba alwaangunuko luli boobu nikuba kabaangidwe naakuti kabali mubuzike. (Matl. 39:20-23) Eezi zyakachitika kumuchizi Nancy Yuen amukwesu Harold King bakaangwa kwaminyaka myiingi akaambo kalusyomo lwabo. Tulakonzya kweebela zyakachitika mubuumi bwabo aJW Broadcasting. (Langa alembedwe kuti INTERVIEWS AND EXPERIENCES > ENDURING TRIALS.) Nikuba boobo, nkamboonzi lwaangunuko ndutulaalo niluyandikana? Alubo tweelede kuchitaanzi kuti tulubelesye kabotu lwaangunuko oolu?\nLWAANGUNUKO LUZWA KULI LEZA LULAYANDIKANA\n6. MaIsrayeli bakaluubaansya biyeni lwaangunuko Jehova ndwaakabapede?\n6 Kuziba mbuchiyandikana chipo kupa kuti tulumbe sikutupa. MaIsrayeli teebakamulumba pe Jehova akaambo kalwaangunuko ndwaakabapa naakabagwisya mubuzike kuEgepita. Nibakali amyeezi miche kabazwide mubuzike, bakatalika kuyeeya zyakulya azyakunywa zyakuEgepita, bakatongookela Jehova akaambo kazintu nzyaakabapede alubo bakali kuyanda kubweeda kuEgepita. MaIsrayeli bakawubansya lwaangunuko lwakukomba Leza wakasimpe Jehova, pesi bakabikkila maanu ‘kunswi, kumakowa, kuli banamunywa, kuma-onyeni akumagalikki.’ Eezi zyakapa kuti Jehova anyemene maIsrayeli. (My. 11:5, 6, 10; 14:3, 4) Eechi nchiiyo kulindiswe!\n7. Pawulu wakaatobelezya biyeni malayilile aajanika mulugwalo lwa2 BaKorinto 6:1, andiswe kujana twaatobelezya biyeni?\n7 Mwaapostolo Pawulu wakasungwaazya maKristu boonse kuti batawubaansyi lwaangunuko Jehova ndwabapede kabelesya Mwanaakwe, Jesu Kristu. (Bala 2 BaKorinto 6:1.) Mwaapostolo Pawulu wakali kukataazikana akaambo kazintu zibi nzyaakali kuchita akaambo kakuba muzike wachibi alufu. Pesi niinzi chakamugwasya? Wakati: “Ngu-Leza. Ndamulumba kuli-Jesu Kristo Mwami wesu!” Nkamboonzi nakaamba majwi aaya? Wakapandulwida maKristunyina kuti: ‘Nkaambo Mulawu wamuuya wabuumi bwamuli Kristu Jesu wandaangununa kumulawu wachibi alufu.’ (Rom. 7:24, 25; 8:2) Andiswe tweelede kutobela chikozyano chaPawulu kwiinda mukutawubaansya mabambe aaJehova akutwaangununa kuchibi alufu. Chinunuzyo chipa kuti tukombe Leza katuli amanjezeezya aasalala alubo katubotelwa.—Int. 40:8.\nUlikubelesya lwaangunuko lwako kugwasilizya mulimu waBwaami na, naakuti ulikubikkila maanu kuzintu nzuyanda? (Langa fuka 8-10)\n8, 9. (a) Njiili nchenjezyo mwaapostolo Petro njakaamba iili atala ambutweelede kulubelesya lwaangunuko? (b) Mbuubuli buyumu-yumu mbutukonzya kuswaana mazubaano?\n8 Kuti tutondeezye kulumba, tweelede kutantamuka kutalubelesya kabotu lwaangunuko ndutulaalo. Mwaapostolo Petro wakatuchenjezya kuti tatweelede kubelesya lwaangunuko ndutulaalo kuti tuchite zintu ziyandwa amyoyo yesu. (Bala 1 Petro 2:16.) Nchenjezyo eeyi ituyeezya zyakachitikila maIsrayeli chiindi nibakali munkanda. Nikuba boobo, andiswe tulakonzya kuswaana mapenzi aali boobu. Saatani abantu bali kulubazu lwakwe balikuzumanana kweena bantu kababelesya zyakuzwaata, zyakulya, zyakunywa, zyakulikondelezya azimwi zintu zisiyene-siyene. Basikuuzya babelesya bantu bazibinkene kuti bantu bawule zintu nzibayanda kuti babe aazyo pesi kazitayandikani chachoonzyo. Kuyanda zintu zili boobo kulakonzya kupa kuti tutalubelesyi kabotu lwaangunuko ndutulaalo.\n9 Malayilile akalembwa aPetro alakonzya kutugwasya nitusala zyakuchita mubuumi mbuuli lwiiyo amulimu. Muchikozyano, bachikula biingi balikusungwaazigwa kuti babe alwiiyo lwaajulu. Babuzigwa kuti lwiiyo lwaajulu lupa kuti bakabeleke milimu iifozya mali nyingi. Alubo makani akapupululwa atondeezya kuti bantu balaalwiiyo lwaajulu bafola mali nyingi kwiinda batakwe lwiiyo lwaajulu. Nkinkaako, eezi zilakonzya kuyunga bachikula chiindi nibasala zyakuchita. Niinzi nzibeelede kuyeeyesesya bachikula abazyali babo?\n10. Nziizili zintu nzitweelede kubikkila maanu nitubelesya lwaangunuko ndutulaalo mukusala zyakuchita?\n10 Bamwi balakonzya kulibuzya kuti, mbukunga beelede kulisalila zyakuchita, bayeeya kuti beelede kusala kufumbwa nzibayanda kweendelana amanjezeezya aabo. Chimwi chiindi, balakonzya kuyeeya malayilile Pawulu ngaakalembela maKristu bakuKkorinto, aakali atala achakulya aakuti: ‘Lwaangunuko lwangu lubetekelwenzi kumanjezeezya aamuntu umbi?’ (1 Kor. 10:29) Nikuba kuti tulaalwaangunuko lwakusala zyakuchita mumakani alwiiyo amulimu ngutuyoobeleka pesi tweelede kuziba kuti lwaangunuko lwesu lulaampulugolela akuti zyoonse nzituchita zilaampindu. Katanaamba majwi ali ajulu mwaapostolo Pawulu wakati: “Zintu zyoonse zilazuminika, pele teensi zintu zyoonse zigwasya. Zintu zyoonse zilazuminika, pele teensi zyoonse ziyasya.” (1 Kor. 10:23) Eezi zitondeezya kuti nitubelesya lwaangunuko ndutulaalo kusala zyakuchita, tweelede kubikkila maanu kuzintu ziyandikana kutali kuzintu nzituyanda luzutu.\nKUBELESYA LWAANGUNUKO LWESU MUKUKOMBA LEZA\n11. Nkamboonzi nitwakaangununwa?\n11 Naakali kuchenjezya atala akutalubelesya kabotu lwaangunuko ndutulaalo, mwaapostolo Petro wakaamba mbutweelede kulubelesya. Wakatusungwaazya kuti tubelesye lwaangunuko lwesu “mbuli bazike ba-Leza.” Nkinkaako, tuli “bazike ba-Leza” nkaambo Jehova wakatwaangununa kuzwa kumulawu wachibi alufu kabelesya chinunuzyo chaJesu.\n12. Nchiichili chikozyano Nowa ampuli yakwe nchibakatusiila?\n12 Kuti tukonzye kulikwabilila kuzwa kukutalubelesya kabotu lwaangunuko ndutulaalo akuti tuteenwi azintu zili munyika, tweelede kubikkila maanu muzintu zyabukombi. (Gal. 5:16) Atulange-lange chikozyano chaNowa ampuli yakwe. Bakali kupona abantu bakali alunya abakatali kulijata kabotu. Nikuba boobo, bakatantamuka zintu zyakali kuchitwa abantu aabo. Niinzi chakabagwasya kuchita oobo? Bakabikkila maanu kumulimu Jehova ngwaakabapede wakuyaka bwaato, kubamba chakulya chabo achabanyama akuchenjezya bamwi. Bbayibbele lyaamba kuti: “Nowa wakacita obo. Wakacita mbubonya mbuli Leza mbwaakamulailila.” (Matl. 6:22) Bakajanaanzi? Nowa ampuli yakwe bakafutulwa nibakanyonyoonwa bantu bakali kuchita zintu zibi.—Heb. 11:7.\n13. Nguuli mulimu Jesu ngwaakapegwa, ngwaakazoopa basikumutobela?\n13 Nguuli mulimu Jehova ngwatupede kuti tuuchite? Mbutuli basikwiiya baJesu, tweelede kuchita mulimu ngutwakapegwa aLeza. (Bala Luka 4:18, 19.) Mweendelezi wanyika eeyi ulikoofwaazya bantu biingi alubo bantu bali mubuzike muzintu zyabukombi, muli zyabunoti amuzintu nzibachita mubuumi. (2 Kor. 4:4) Tuli achilongezyo chakutobelezya chikozyano chaJesu chakugwasya bantu kuti bazibe Jehova, Leza walwaangunuko akumukomba. (Mt. 28:19, 20) Mulimu ooyu teemuuba pe alubo kuli buyumu-yumu bwiingi mbutuswaana. Kuli amwi masena, bantu tabachituswiilili alubo bamwi balatukazya. Umwi awumwi weelede kulibuzya kuti: ‘Kujana ndalubelesya biyeni lwaangunuko lwangu kuti ndigwasilizye mulimu waBwaami?’\n14, 15. Bakombi baJehova bawubona biyeni mulimu wakukambawuka? (Langa chifanikisyo chili kumatalikilo achiiyo.)\n14 Kulasungwaazya kubona kuti bantu biingi nibakabona kuti mamanino aaba afwiifwi, bakawubya buumi bwabo kuti bakonzye kubeleka mulimu wachiindi choonse. (1 Kor. 9:19, 23) Bamwi balikubelekela muchilawu chabo, bamwi bakalongela kumasena ayanda basikupupulula biingi. Muminyaka iili 5 yayinda, mweelwe wamapayona achiindi choonse wakayinda ku1 100 000, zitondeezya kuti basikupupulula bayinda ku250 000 munyika yoonse bakanjila mulimu wachiindi choonse. Eezi zitondeezya kuti bantu aaba bakabelesya lwaangunuko lwabo kuti bakombe Jehova!—Int. 110:3.\n15 Niinzi chakagwasya basikupupulula aaba kuti balubelesye kabotu lwaangunuko lwabo? Atulange-lange chikozyano chamukwesu John amukayintu wakwe Judith, bakabeleka kuzisi zisiyene-siyene kwaminyaka iili 30. Bakaamba kuti mu1977 nichakasaanguna Chikolo chaMulimu wabuPayona, basikupupulula bakasungwaazigwa kuti balipede kuyoobelekela kumasena aayanda basikupupulula biingi. John wakaamba kuti wakasiya milimu myiingi akupona buumi buuba kuti bakonzye kuzumanana kubikkila maanu kuchipeekezyo chabo. Nibakali kulaamwi masena, kukomba akusyoma Jehova kwakabagwasya kuti bayiye mulaka mupya, bazibile mbubapona bakubusena oobo akulisimya kubwiime bwakunze. Balimvwa biyeni akusala nkubakachita? John wakaamba kuti: “Ndakali kubotelwa amulimu ngundakali kuchita. Ndakaziba kuti Jehova ngundeende uli aluyando. Lino ndilalumvwisisisya lugwalo lwaJakobo 4:8 lwaamba kuti: ‘Amuswenenene kuli-Leza, elyo alakwe ulamuswenenena.’ Ndakachijana nchindakali kuyanda mubuumi nkaambo ndakakkutisikana.”\n16. Nikuba kuti bakali achiindi chifwiifwi, bamwi bakalubelesya biyeni lwaangunuko lwabo?\n16 Kusiyana aJohn aJudith, bamwi balakonzya kubeleka mulimu wachiindi choonse kwachiindi chifwiifwi. Nikuba boobo, bamwi bakalipeda kubeleka mulimu wakuyaka, uuchitwa munyika yoonse. Muchikozyano, nikwakali kuyakwa mawofesi mapati kuWarwick kuNew York, bakwesu abachizi basika ku27 000 bakalipeda kuyoobeleka kwamviki zibili kusika kumunyaka uumwi naakuti kwiinda aawo. Bamwi bakasala kuubya buumi bwabo kuti bakabeleke kubusena oobu. Bakwesu abachizi aaba, bakalubelesya kabotu lwaangunuko lwabo kuti batembawule Jehova akumulemeka, Leza walwaangunuko!\n17. Niinzi nzibayoojana bantu balubelesya kabotu lwaangunuko luzwa kuli Leza?\n17 Kuziba Jehova alwaangunuko ndutujana mubukombi bwakasimpe zipa kuti tubotelwe. Nkinkaako, tweelede kutondeezya kuti tulalulumba lwaangunuko oolu kwiinda mukusala kabotu. Alubo tweelede kubelesya lwaangunuko ndutulaalo kuti tukombe Jehova amoyo woonse kutali kulubelesya munzila mbi. Kuti twachita oobo, tuyoobona kuzuzikizigwa kwazisyomezyo zyaJehova amajwi abusinsimi aati: ‘Zilenge zini ziyoowangununwa kubuzike bwabubozi, akuyootambula lwaangunuko lwabulemu bwabana baLeza.’—Rom. 8:21.\nMbutukonzya Kujana Lwaangunuko Lwachoonzyo\nNibaalumi Basalidwe—Amwiiye Timotewo\nAtutobelezye Jehova—Leza Uusungwaazya Bamwi\nKatusungwaazyania ‘Katuchita Oobo Lyoonse’\nNibachikula, Mulikulibikkila Zipeekezyo Zyabukombi Na?\nText Sala naa uyanda kukkopa zyakamwayigwa zilekkodedwe NGAZIYAKULINDA—YAKWIIYA April 2018\nNGAZIYAKULINDA—YAKWIIYA April 2018


Johane 1 | Bbaibbele lili a Intaneti | Bbaibbele lya Busanduluzi Bwanyika Mpya\nIjwi wakaba muntu (1-18)\nBumboni mbwaakapa Johane Mubbapatizi (19-28)\nJesu Mwanaambelele wa Leza (29-34)\nBasikwiiya ba Jesu bakusaanguna (35-42)\nFilipo a Natanayeli (43-51)\n1 Kumatalikilo Ijwi+ wakaliko, alimwi Ijwi wakali a Leza,+ alimwi Ijwi wakali leza.*+ 2 Ooyu kumatalikilo wakali aa Leza. 3 Zintu zyoonse zyakaba kwiinda mulinguwe,+ alimwi kunyina cintu nociba comwe cakaba kakunyina nguwe. Eeco icakaba 4 kwiinda mulinguwe bwakali buumi, alimwi buumi bwakali mumuni wabantu.+ 5 Alimwi mumuni ulamunika mumudima,+ pele mudima tiiwauzunda mumuni pe. 6 Kwakali muntu wakatumwa kuba mwiiminizi wa Leza; izina lyakwe wakali Johane.+ 7 Ooyu muntu wakaboola kali kamboni, kuti azikupe bumboni bwamumuni,+ kutegwa bantu bamisyobo yoonse basyome kwiinda mulinguwe. 8 Tanaakali ngomumuni ooyo pe,+ pele wakaboola kuti ape bumboni kujatikizya mumuni ooyo. 9 Imumuni wini-wini uumunikila bantu bamisyobo yoonse wakali afwaafwi kusika munyika.+ 10 Wakaliko munyika,+ alimwi nyika yakaba kwiinda mulinguwe,+ pele nyika tiiyakamuzyiba. 11 Wakaboola kucisi cokwabo, pele bantu bokwabo tiibakamutambula pe. 12 Pele aabo boonse ibakamutambula wakabapa nguzu zyakuba bana ba Leza,+ nkaambo bakali kusyoma muzina lyakwe.+ 13 Alimwi bakazyalwa ikutali kwiinda mubulowa naa kwiinda mukuyanda kwabazyali naa kwiinda mukuyanda kwamwaalumi, pele mukuyanda kwa Leza.+ 14 Aboobo Ijwi wakaba muntu*+ akukkala akati kesu, alimwi twakabubona bulemu bwakwe, ibulemu bwasimuzyalwaalikke+ kuli bausyi; alimwi wakazwide luzyalo lwa Leza akasimpe. 15 (Johane wakapa bumboni kujatikizya nguwe, inzya, wakoompolola kati: “Ooyu ngonguwe ngondakali kwaamba nindakaamba kuti, ‘Ooyo uuboola musyule lyangu waunka kumbele lyangu, nkaambo wakaliko mebo kanditanaba.’”)+ 16 Nkaambo kuzwa kuli zyeezyo nzyajisi mubunji, toonse twakatambula luzyalo lwa Leza lulibedelede ilutamani. 17 Nkaambo Mulawo wakapegwa kwiinda muli Musa,+ luzyalo lwa Leza+ akasimpe zyakaba kwiinda muli Jesu Kristo.+ 18 Kunyina muntu wakamubona kale Leza nociba ciindi comwe pe;+ ccita leza simuzyalwaalikke+ ooyo uuli kumbali lya Usyi*+ ngonguwe wakamupandulula.+ 19 Oobu mbobumboni mbwaakapa Johane ciindi iba Juda nobakatuma bapaizi aba Levi kulinguwe kuzwa ku Jerusalemu kuyoomubuzya kuti: “Ino nduwe ni?”+ 20 Eelyo wakalyaambilila cakutasisa, wakazumina kuti: “Mebo tandili Kristo pe.” 21 Alimwi bakamubuzya kuti: “Ino nduwe ni? Sena nduwe Elija?”+ Wakavwiila kuti: “Tandili nguwe.” “Sena ndonduwe Musinsimi?”+ Wakavwiila kuti: “Peepe!” 22 Aboobo bakamubuzya kuti: “Ino nduwe ni? Kotwaambila kutegwa tukabape bwiinguzi aabo batutuma. Ino waamba kuti nduwe ni?” 23 Wakati: “Ndime jwi lyayooyo woongolola munkanda kuti, ‘Amululamike nzila ya Jehova,’*+ mbubonya bwakaamba musinsimi Isaya.”+ 24 Lino aabo ibakatumwa bakazwide kuba Farisi. 25 Aboobo bakamubuzya mubuzyo kabati: “Ino nkaambo nzi ncobbapatizya ikuti kotali Kristo naa Elija antela Musinsimi ooyo?” 26 Johane wakabavwiila kuti: “Mebo ndibbapatizya mumaanzi. Akati kanu kwiimvwi muntu ngomutazyi, 27 ooyo uuboola musyule lyangu, ngonditeeleli kwaangununa ntambo zyampato zyakwe.”+ 28 Eezyi zintu zyakacitikila ku Betaniya mutala lya Jordano, ooko Johane nkwaakali kubbapatizyila.+ 29 Buzuba bwakatobela wakabona Jesu kaboola kulinguwe, mpoonya wakaamba kuti: “Amubone, Mwanaambelele+ wa Leza ooyo uugusya cibi+ canyika!+ 30 Ooyu ngonguwe ngundakaamba kuti: ‘Musyule lyangu kuboola muntu waunka kumbele lyangu, nkaambo wakaliko mebo kanditanaba.’+ 31 Andime tiindakamuzyi pe, pele kaambo nkindakaboolela kandibbapatizya mumaanzi nkakuti ayubununwe kuba Israyeli.”+ 32 Johane awalo wakapa bumboni, kati: “Ndakabona muuya kuuseluka mbuli nziba kuzwa kujulu, alimwi wakakkala alinguwe.+ 33 Andime tiindakamuzyi, pele ngoonya Ooyo iwakandituma kuti kandibbapatizya mumaanzi wakandaambila kuti: ‘Ooyo ngoyoobona kuti muuya waseluka akukkala alinguwe,+ ooyu ngonguwe uubbapatizya mumuuya uusalala.’+ 34 Alimwi ndakalibonena, eelyo ndakapa bumboni bwakuti ooyu Mwana wa Leza.”+ 35 Buzuba bwakatobela, Johane wakaliimvwi abasikwiiya bakwe bobilo, 36 eelyo naakabona Jesu keenda, wakati: “Amubone, Mwanaambelele+ wa Leza!” 37 Lino basikwiiya bakwe aabo bobilo nobakamumvwa kaamba boobu, bakamutobela Jesu. 38 Mpoonya Jesu wakacenguluka, eelyo naakabona kuti balamutobela, wakababuzya kuti: “Ino muyandaula nzi?” Bakati kulinguwe: “Rabbi (izina ilyaamba kuti “Mwiiyi” lyasandululwa), ino ukkala kuli?” 39 Wakabaambila kuti: “Kamuboola mubone.” Aboobo bakaunka akubona nkwaakali kukkala, eelyo bakakkala anguwe buzuba oobo; alimwi ciindi cakali afwaafwi kusika awoola lyakkumi.* 40 Andreya+ munyina wa Simoni Petro ngumwi wabaabo bobilo ibakamvwa nzyaakaamba Johane akumutobela Jesu. 41 Wakasaanguna kujana munyina, Simoni, akumwaambila kuti: “Twamujana Mesiya”+ (izina ilyaamba kuti “Kristo” lyasandululwa), 42 eelyo wakamutola kuli Jesu. Lino Jesu naakamulanga wakati: “Nduwe Simoni+ mwana wa Johane; unakwiitwa kuti Kefasi” (izina lisandululwa kuti “Petro”).+ 43 Ibuzuba bwakatobela Jesu wakali kuyanda kuunka ku Galilaya. Mpoonya wakajana Filipo+ akumwaambila kuti: “Koba sikunditobela.” 44 Lino Filipo wakali kuzwa ku Betesaida, mumunzi mwakali kukkala Andreya a Petro. 45 Filipo wakajana Natanayeli+ akumwaambila kuti: “Twamujana ooyo ngwaakalemba Musa mu Mulawo uulembedwe amu Basinsimi: Jesu waku Nazareta, mwana wa Josefa.”+ 46 Pele Natanayeli wakati kulinguwe: “Sena kuli cibotu cinga cazwa mu Nazareta?” Filipo wakati kulinguwe: “Koboola ubone.” 47 Jesu wakabona Natanayeli kaboola kulinguwe eelyo wakamwaamba kuti: “Amubone, muna Israyeli ncobeni uunyina lweeno.”+ 48 Natanayeli wakamubuzya kuti: “Ino wakandizyibila kuli?” Jesu wakamwiingula kuti: “Katanakwiita Filipo, nowacili munsi lyamukuyu, ndalikubwene.” 49 Natanayeli wakavwiila kuti: “Rabbi, ncobeni uli Mwana wa Leza, uli Mwami wa Israyeli.”+ 50 Jesu wakamubuzya kuti: “Sena wasyoma nkaambo ndakwaambila kuti ndalikubwene munsi lyamukuyu? Uyoobona zintu zipati kwiinda zyeezyi.” 51 Mpoonya wakamwaambila kuti: “Ncobeni nobaalumi nywebo ndimwaambila masimpe kuti, muyoobona julu kalijalukide alimwi abangelo ba Leza kabatanta kuya nkuko akuseluka kuboola ku Mwanaamuntu.”+\n^ Naa “mbuli Leza.”\n^ Mu Chigiriki, “mubili wanyama”\n^ Naa “kucamba ca Usyi.” Eeci caamba kuyandwa kapati.\n^ Nkokuti, cakuma 4 koloko yakumazuba.


Levitiko 25 IBBAIB63 - Lino Jehova wakaambila Musa - Bible Search\nMwaka wa-Sabata amwaka wakulizya myeembo\n1-Lino Jehova wakaambila Musa mucilundu ca-Sinai kuti, 2-Ambila bana ba-Israyeli kuti, Mwasika buyo kunyika njenti mupe, nyika ileelede kuba a-Sabata lya-Jehova. 3Myaka iili musanu aumwi ubyale munuunda wako; myaka iili musanu aumwi uzibe muunda wako wamisaansa akutebula micelo yako. 4Pele munwaka wamusanu aibili inyika ipegwe Sabata lyakulyokezya, Sabata lya-Jehova, Utabyali mumuunda wako nekuba kuziba misaansa yako. 5-Utatebuli cintu cilimenena mumuunda wako nekuba kucela micelo iilimenena kumisaansa yako. Nyika ipegwe mwaka wa-Sabata wakulyokezya. 6Oyo mwaka wa-Sabata lyanyika ulakuletela zilyo, yebo amulanda wako mwaalumi amulanda wako musimbi asimilimo wako abeenzu mbokede abo; 7azyalo iŋombe zyako abanyama bali munyika yako, zintu zilimenena zilaba zilyo zyabo.\n8Lino ubale insondo zili musanu azibili zyamyaka, nkokuti myaka iili musanu aibili ziindululwe ziindi zili musanu azibili, ciindi cansondo ezyo zyamyaka cilasika kumyaka iili makumi one amusanu aine. 9-Lino mubuzuba bwakumi bwamumwezi wamusanu aibili kulizigwe mweembo canguzu; mubuzuba bwakumanya milandu mweembo ulile koonse koonse munyika. 10-Nkabela mwaka wamakumi osanwe, muleelede kuusalazya akuswiilizya bantu boonse bakede munyika makani aakwaangunuka, Myeembo ilile, kuti mubweede umwi aumwi kulukono lwakwe akuluzubo lwakwe. 11Oyo mwaka wamakumi osanwe umubede mwaka wakulizya myeembo; mulinguwo tamweelede kubyala nekuba kutebula zilimenena nekuba kucela micelo yakumisaansa yako iitazibidwe. 12Nkaambo ngumwaka wakulizya myeembo; ulamusalalila; mulalya neuumupa mumyuunda.\n13-Mumwaka oyo wakulizya myeembo mulapiluka umwi aumwi kulukono lwakwe. 14-Na waulisya nanka kuula kumweenzinyoko, mutabbidani. 15Mbuli mweelwe wamyaka kuzwa kumwaka wakulizya myeembo mbubonya obo mboelede kuula kumweenzinyoko; ambuli mweelwe wamyaka yakulima zilyo, mbubonya obo mbweelede kukuulisizya. 16Na myaka yavula, amukomezye muulo; na myaka yaceya, amucesye muulo; nkaambo ngumweelwe wazyakulya ngwakuulisizya. 17-Mutabbidani pe; amuyoowe Leza wanu; nkaambo ndime Jehova Leza wanu.\n18-Amuswiilile milao yangu, amubambe imbeta zyangu akuzicita, kuti mukale caluumuno munyika. 19Lino nyika ilamupa zyakulya, kuti mulye cakukuta akukala caluumuno. 20-Pele na mwaamba kuti, Ino tuyoolyanzi mumwaka wamusanu aibili, na tatukonzyi kubyala nikuba kutebula zyakulya? 21-Amubone! Njoomupa coolwe cangu mumwaka wamusanu aumwi, kuti umuletele ceyo camyaka yotatwe. 22-Mumwaka wamusanu aitatu mulabyala, pele munoocilya zilyo zyakale; munoocilya zilyo zyakale mane kusikila mwaka wamusanu aine, mane mukatebule. 23-Nyika tiielede kuulilwa limwi pe, nkaambo nyika njiyangu; nkaambo muli beenzu buyo kulindime, muli basikutuntulika. 24Lino nyika yoonse njimuvubide muleelede kuzumina kuti nyika inununwe.\n25-Na munyoko wacetaala, aboobo ulaulisya lubono lumwi, sikamukowanyina aboole kuzoonunwida munyina ncaaulisya. 26Pele na muntu wabula sikumununwida, elyo kaba kaindi wavuba akujana cakununuzya, 27abale myaka kuzwa kuciindi eco naakaulisya, ape muntu iwakaula mali aaindilila, elyo aboole mulukono lwakwe. 28Pele na wakacilwa kujana cakununuzya, ncaakaulisya cinookede mumaanza aasikucuula mane kusikila kumwaka wakulizya myeembo; elyo mumwaka wakulizya myeembo ciyooangunuka, kuti aboole mulukono lwakwe.\n29Na muntu waulisya iŋanda yakukala mumunzi uuli alubaya, ulakonzya kwiinununa kufumbwa ciindi mumwaka uutobela buzuba bwakuulisya; mwaka woonse ulijisi inguzu zyakwiinununa. 30Pele iŋanda yamumunzi uuli alubaya, na yabula kunununwa mukati kamwaka, ilaba yakwe, nkabela iwakaiula abana bakwe bayooikona mumazyalani aabo oonse; taikooyoopiluka mumwaka wakulizya myeembo pe. 31Pele maanda aamuminzi iitajisi imbaya ala am bwa antoomwe amyuunda yanyika eyo; alakonzya kunununwa, alimwi alapiluka mumwaka wakulizya myeembo. 32-Nekubaboobo minzi yaba-Levi, maanda aamuminzi njebavubide, ba-Levi balazumininwa kwaanununa ciindi coonse. 33Na mu-Levi wabula kunununa iŋanda iyakaulisigwa mumunzi walukono lwabo iyooangunuka mumwaka wakulizya myeembo; nkaambo maanda aamuminzi yaba-Levi ndolukono lwabo akati kabana ba-Israyeli. 34-Pele myuunda iiengelede minzi yabo tiiulisigwi pe, nkaambo ndolukono lwabo lwalyoonse.\n35-Na munyoko wacetaala, alimwi wabula inguzu zyakuligwasya, uleelede kumulela. Akale kulinduwe mbuli mweenzu na mbuli simutuntuli. 36-Utatambuli impindu kumaanza aakwe yakumukolotya. Yoowa Leza wako, kuti munyoko akale kulinduwe. 37-Utamukolotyi mali aako kukujana impindu nekuba kumwaabila zilyo kuti uyungizizigwe. 38Ndime Jehova Leza wanu iwakamupozya mucisi ca-Egepita kuti mupe nyika ya-Kanana akuba Leza wanu.\n39-Alimwi munyoko ngokede awe, na wacetaala akulyuulisya kulinduwe, toelede kumubelesya milimo yabuzike pe. 40Abeleke kulinduwe mbuli mulanda uuvola mali nanka sikukalakala, Akubelekele milimo mane kusikila kumwaka wakulizya myeembo. 41Lino akusie, walo abana bakwe, kuti apiluke k uciinga cakwe akulukono lwabamawisi. 42-Nkaambo mbalanda bangu mbendakapozya munyika ya-Egepita, Tabeelede kuulisigwa mbuli bazike pe. 43-Utamweendelezyi calunya. Yoowa Leza wako. 44Bazike bako baalumi abanakazi, ulakonzya kuula bazike baalumi abanakazi akati kabamasi bakweengelede. 45Abalo beenzu bakalakala akati kanu, mulakonzya kuula kulimbabo abana babo mbomuli abo, ibakazyalwa munyika yanu, kuti mubavube. 46Alimwi bayooba lukono lwabana banu balya mazina aanu, babavube lyoonse, Balaba bazike banu. Pele bana bakwanu, bana ba-Israyeli, tamweelede kweendelezya umwi aumwi mweenzinyina calunya pe.\n47Lino na mweenzu na simutuntuli ngokede awe wavuba, amunyoko ngwakede awe wacetaala akulyuulisya kumweenzu oyo na kulisimutuntuli oyo ngokede awe, na kulisikamukowanyina mweenzu, 48amana kulyuulisya, ulakonzya kunununwa, Umwi wababunyina ulakonzya kumunununa. 49Naba simizyaabo naba mwana wasimizyaabo amununune; na sikamukowanyina umwi amununune; nanka wavuba, alinunune mwini. 50Abale, antoomwe asikumuula, mweelwe wamyaka kuzwa kukuulwa kwakwe kusikila kumwaka wakulizya myeembo; lino mali aamuulo wakwe abe mbubonya mbuli mweelwe wamyaka; mazuba ngaakakede asimalelo wakwe abe mbuli mazuba aasimilimo uuvola mali. 51Na myaka icili minji, mali aakununuzya agwisigwe mumuulo wakwe mbubonya. 52Na kwasyaala myaka mice buyo kusikila kumwaka wakulizya myeembo, abale myaka eyo akuliya mali aakulinunuzya mbubonya obo. 53Abe mbubonya mbuli similimo uuvola mali mwaka umwi aumwi; teelede kumweendelezya calunya mumeso aako. 54Nkabela na tanununwi mbuli muziyanza ezi, aangunuke mumwaka wakulizya myeembo, walo abana bakwe boonse. 55Nkaambo bana ba-Israyeli mbalanda bangu, balanda mbendakapozya munyika ya-Egepita, Ndime Jehova Leza wanu.


Luka 22 | Bbaibbele lili a Intaneti | Bbaibbele lya Busanduluzi Bwanyika Mpya\nBapaizi bapangana kumujaya Jesu (1-6)\nKulibambila Pobwe Lyakwiindilila lyamamanino (7-13)\nKutalisya Mulalilo wa Mwami (14-20)\n“Ijanza lyasikundaaba lili andime kutebulu” (21-23)\nKuzwangana kapati kujatikizya mupati (24-27)\nCizuminano ca Jesu cabwami (28-30)\nBusinsimi bwakuti Petro ulamukaka Jesu (31-34)\nKuyandika kulibambila; mapanga obilo (35-38)\nMupailo wa Jesu aa Cilundu ca Maolifa (39-46)\nJesu waangwa (47-53)\nPetro wamukaka Jesu (54-62)\nJesu wafwubaazyigwa (63-65)\nKubetekwa kumbele lya Nkuta Mpati Yaba Juda (66-71)\n22 Lino Pobwe lya Zinkwa Zitajisi Bumena eelyo liitwa kuti Pobwe Lyakwiindilila+ lyakali afwaafwi.+ 2 Alimwi basilutwe babapaizi abalembi bakali kuyandaula nzila mbotu yakuti bamujaye,+ nkaambo bakali kuyoowa bantu.+ 3 Mpoonya Saatani wakamunjila mumoyo Judasi, ooyo wakali kwiitwa kuti Isikariote, iwakali umwi wabali Kkumi Ababili,+ 4 eelyo wakaunka akuyakwaambaula abasilutwe babapaizi abasilutwe babalindizi batempele kujatikizya nzila yakumwaaba kulimbabo.+ 5 Bakakondwa kumvwa makani aaya eelyo bakamvwana kumupa mali aansiliva.+ 6 Aboobo wakazumina, eelyo wakatalika kuyandaula ciindi cibotu cakumwaaba kulimbabo kakunyina nkamu yabantu. 7 Lino buzuba bwa Zinkwa Zitajisi Bumena bwakasika, eelyo cipaizyo ca Pobwe Lyakwiindilila noceelede kupaizyigwa;+ 8 aboobo Jesu wakatuma Petro a Johane, ulaamba: “Kamuya mukatubambile Pobwe Lyakwiindilila kutegwa tuzoolye.”+ 9 Bakamubuzya kuti: “Ino nkuli nkoyanda kuti tukalibambile nkuko?” 10 Wakabaambila kuti: “Amubone! Mwanjila mumunzi, mulayaanya muntu uunyamwide nongo yamaanzi. Amumutobele kuŋanda njayoonjila.+ 11 Alimwi mukamwini ŋanda mumwaambile kuti, ‘Mwiiyi ubuzya kuti: “Ino ili kuli ŋanda yabeenzu mondikonzya kulida Pobwe Lyakwiindilila abasikwiiya bangu?”’ 12 Eelyo muntu ooyo uyoomutondezya ŋanda mpati yamujulu, iijisi zintu zyoonse ziyandika. Amukalibambile mumo.” 13 Aboobo bakaunka akujana zintu mbubonya mbwaakabaambila, mpoonya bakalibambila Pobwe Lyakwiindilila. 14 Aboobo ciindi nocakasika, wakakkala kutebulu abaapostolo.+ 15 Eelyo wakabaambila kuti: “Ndali kuyandisya kapati kulya Pobwe Lyakwiindilila eeli andinywe nenditanapenga; 16 nkaambo ndimwaambila kuti, tandikalilyi limbi kusikila likazuzikizyigwe mu Bwami bwa Leza.” 17 Lino naakatambula nkapu, wakalumba amane wakaamba kuti: “Umwi aumwi wanu atambule nkapu eeyi akunywa kulinjiyo, 18 nkaambo ndimwaambila kuti, kuzwa lino tandikanywi limbi cakunywa cizwa kumusaansa kusikila bukasike Bwami bwa Leza.” 19 Alimwi wakabweza mukamu,+ wakalumba, wakaukomauna akubapa, ulaamba: “Eeci ciiminina mubili wangu+ uupegwa akaambo kandinywe.+ Kamucita oobu lyoonse kutegwa kamundiyeeya.”+ 20 Wakacita mbubonya oobo kujatikizya nkapu nobakamana kulya cilalilo, ulaamba, “Inkapu eeyi yiiminina cizuminano cipya+ iciyeeme abulowa bwangu+ ibuyootilwa akaambo kandinywe.+ 21 “Pele amubone! Ijanza lyasikundaaba lili andime kutebulu.+ 22 Nkaambo masimpe Mwanaamuntu ulaunka kweelana ambokukanzidwe;+ pele nokuba boobo, maawe kumuntu ooyo iwaaba Mwanaamuntu!”+ 23 Aboobo bakatalika kubuzyanya akati kabo ikuti naa nguni wabo mubwini wakali kuyanda kucita boobu.+ 24 Pele alimwi bakatalika kuzwangana kapati akati kabo kujatikizya wakali kubonwa kuti ngomupati kwiinda boonse.+ 25 Pele wakabaambila kuti: “Bami bamasi balabadyaaminina bantu, abalo aabo bajisi nguzu zyabweendelezi kubantu baambwa kuti Mbabasimalelo.+ 26 Nywebo tamweelede kuba boobo.+ Pele ooyo mupati kwiinda boonse akati kanu abe mbuli musyoonto kwiinda boonse,+ awalo ooyo uusololela abe mbuli mubelesi wanu. 27 Ino nguni mupati, ooyo uulya kutebulu* naa ooyo uubeleka? Sena tali yooyo uulya kutebulu?* Pele mebo ndime ndibeleka akati kanu.+ 28 “Nokuba boobo, nywebo ndinywe mwakakatila kulindime+ mumapenzi aangu;+ 29 aboobo ndibamba cizuminano cabwami andinywe mbubonya Taata mbwaabamba cizuminano andime,+ 30 kutegwa mukalye akunywa atebulu lyangu mu Bwami bwangu,+ akuti mukakkale azyuuno zyabwami+ akubeteka misyobo yabana Israyeli iili 12.+ 31 “Simoni, Simoni, bona! Saatani uyanda kuti amupupulule nywebo nyoonse mbuli wiiti.+ 32 Pele ndakukombelezyela mumupailo kuti lusyomo lwako lutamani;+ eelyo wapiluka ayebo ubayumye ibanyoko.”+ 33 Mpoonya wakamwaambila kuti: “O Mwami, ndililibambilide kunjila anduwe muntolongo alimwi amulufwu.”+ 34 Pele wakati: “Ndikwaambile Petro, imukombwe katanalila sunu, ulakazya ziindi zyotatwe kuti ulindizyi.”+ 35 Alimwi wakababuzya kuti: “Nindakamutuma kamunyina cikwama camali ankomo yacakulya ampato,+ sena kuli cintu cili coonse ncomwakabula?” Bakati: “Peepe!” 36 Mpoonya wakabaambila kuti: “Pele lino ooyo uujisi cikwama camali acibweze, ncimwi buyo ankomo yacakulya, alimwi ooyo uutajisi panga asambale cisani cakwe caatala akuula panga. 37 Nkaambo ndimwaambila kuti cileelede kuzuzikizyigwa mulindime eeci cilembedwe kuti, ‘Wakabalilwa antoomwe abasikusotoka mulawo.’+ Nkaambo eeci cazuzikizyigwa mulindime.”+ 38 Mpoonya bakati: “Mwami, bona! Ngaaya mapanga obilo.” Wakati kulimbabo: “Mbubo, manji ngoona aayo.” 39 Naakazwa, mbuli cilengwa wakaunka ku Cilundu ca Maolifa, abalo basikwiiya bakamutobela.+ 40 Nobakasika kubusena oobo, wakati kulimbabo: “Amuzumanane kupaila kutegwa mutanjili mumasunko.”+ 41 Eelyo walo wakabasiya akuunka mbuli waawo aasika bbwe lyafwuswa, mpoonya aawo wakafwugama akutalika kupaila, 42 ulaamba: “Taata, ikuti koyanda, koigusya nkapu eeyi kulindime. Nokuba boobo, kutabi kuyanda kwangu, pele akucitwe kuyanda kwako.”+ 43 Mpoonya mungelo uuzwa kujulu wakalibonya kulinguwe akumuyumya-yumya.+ 44 Pele wakapenga kapati mumoyo cakunga wakazumanana kupaila canguzu kapati;+ inkasaalo yakwe yakaba mbuli madosi aabulowa aalokela ansi. 45 Naakanyamuka aawo mpaakali kupailila, akuunka kuli basikwiiya bakwe, wakajana kuti baloona nkaambo bakalilemede akaambo kakuusa.+ 46 Wakati kulimbabo: “Nkaambo nzi ncomoona? Amubuke muzumanane kupaila, kutegwa mutanjili mumasunko.”+ 47 Lino naakacili kwaambaula, amubone! Kwakabbuka nkamu yabantu, alimwi imuntu wiitwa kuti Judasi, umwi wabali Kkumi Ababili wakali kumbele lyabo, eelyo wakaunka kuli Jesu kuti amumyonte.+ 48 Pele Jesu wakati kulinguwe: “Judasi, sena waaba Mwanaamuntu kwiinda mukumumyonta?” 49 Aabo mbaakali limwi nobakabona cakali kuyanda kucitika, bakati: “O Mwami, sena tubalwane apanga?” 50 Umwi wabo mane wakauma muzike wamupaizi mupati akumukosola kutwi kwakululyo.+ 51 Pele mukwiingula Jesu wakati: “Mbubo.” Eelyo wakajata kutwi kwakwe akumuponya. 52 Mpoonya Jesu wakaambila basilutwe babapaizi abasilutwe babalindizi bakutempele abaalu ibakaboola kubusena oobo kukumujata kuti: “Nkaambo nzi ncomwaboola kuti mundijate amapanga alimwi ankoli mbuli kuti muboola kuzoojata mubbi?+ 53 Nindakali andinywe mutempele buzuba abuzuba+ tiimwakandijata pe.+ Pele eeci nceciindi canu aciindi cabweendelezi bwamudima.”+ 54 Mpoonya bakamujata akumutola,+ baakumunjizya muŋanda yamupaizi mupati; pele Petro wakali kutobela alaale.+ 55 Nobakakunka mulilo akati kalubuwa akukkala antoomwe, Petro wakalikkede akati kabo.+ 56 Pele musimbi umwi mubelesi wakamubona kwiinda mubbalabala lyamulilo kakkede kuyota mulilo, eelyo wakamulangisya akwaamba kuti: “Ooyu mwaalumi awalo wakali anguwe.” 57 Pele wakakaka kati: “Yebo omusimbi, ooyu muntu tandimuzyi pe.” 58 Nokwakainda ciindi cisyoonto muntu umwi wakamubona akwaamba kuti: “Ayebo uli umwi wabo.” Pele Petro wakati: “Yebo muntu, mebo tandili umwi wabo pe.”+ 59 Alimwi nokwakainda ciindi citandila kuwoola lyomwe, imwaalumi aumwi wakatalika kwaamba cakusinizya kuti: “Ndili masimpe kuti mwaalumi ooyu awalo wakali anguwe, nkaambo muna Galilaya!” 60 Pele Petro wakati: “Yebo muntu, mebo tandaazyi pe makani aayo ngoamba.” Ndilyonya eelyo, naakacili kwaambaula, mukombwe wakalila. 61 Mpoonya Mwami wakacenguluka akulanga Petro, eelyo Petro wakaayeeya majwi aa Mwami ngaakamwaambila aakuti: “Mukombwe katanalila sunu, ulandikaka ziindi zyotatwe.”+ 62 Eelyo wakaunka anze akulila kapati. 63 Lino baalumi aabo ibakamujata Jesu bakatalika kumufwubaazya+ akumuuma;+ 64 alimwi nobakamana kumuvwumba kumeso, bakali kumubuzya kuti: “Sinsima! Nguni wakuuma?” 65 Alimwi bakaamba zintu azimwi zinji zyakumusampaula. 66 Mpoonya nobwakaca, inkamu yabaalu akati kabantu, kubikkilizya abasilutwe babapaizi abalembi bakaswaangana,+ alimwi bakamunjizya mu Nkuta Mpati Yaba Juda, balaamba: 67 “Ikuti naa nduwe Kristo, kotwaambila.”+ Pele wakabaambila kuti: “Nokuba kuti ndamwaambila, kunyina nomunga mwasyoma pe. 68 Alimwi ikuti ndamubuzya mubuzyo, kunyina nomunga mwaingula pe. 69 Pele kuzwa lino Mwanaamuntu+ unookkede kujanza lyalulyo lyanguzu lya Leza.”+ 70 Eelyo boonse bakati: “Aboobo, sena nkokuti yebo uli Mwana wa Leza?” Wakabaambila kuti: “Ndinywe nobeni nomwaamba kuti ndili Mwana wa Leza.” 71 Bakati: “Sena tuciyandika bumboni abumbi? Nkaambo swebo tobeni twalimvwida kaamba amulomo wakwe mwini.”+\n^ Naa “uukkede kutebulu.”


Jesu Wasalazya Tempele Alimwi | Buumi bwa Jesu\nTempele Lyasalazyigwa Alimwi\nMATAYO 21:12, 13, 18, 19 MARKO 11:12-18 LUKA 19:45-48 JOHANE 12:20-27\nJESU WASINGANYA MUKUYU AKUSALAZYA TEMPELE\nKUTEGWA APE BANTU BANJI BUUMI, JESU WEELEDE KUFWA\nJesu abasikwiiya bakwe boona ku Betaniya kwamazuba otatwe kuzwa ciindi nibakaboola kuzwa ku Jeriko. Lino mafwumofwumo mu Muhulo, mu Nisani 10, baunka ku Jerusalemu. Jesu ufwide nzala. Aboobo naabona mukuyu, waunka kulinguwo. Sena mukuyu ooyo ulaankuyu?\nLino nkuumamanino aamwezi wa March, alimwi ciindi cankuyu citalika mumwezi wa June. Pele mukuyu ooyo ulaamatuvwu, wafwambaana kusyuuka. Aboobo, Jesu uyeeya kuti kweelede kuti kakuli nkuyu zyakusaanguna. Pele wajana kuti taakwe ziliko. Matuvwu aayo aile kupa kuti cisamu eeco ciboneke mbuli kuti kuli ncecijisi, anu taaku. Mpoonya Jesu waamba kuti: “Kutabi muntu uuyoolya mucelo kulinduwe mane kukabe kutamani.” (Marko 11:14) Mpoonya-mpoonya, mukuyu ooyo watalika kuyuma, eelyo ncaamba Jesu ciyakuzyibwa juunza mafwumofwumo.\nKabe kaindi, Jesu abasikwiiya bakwe basika ku Jerusalemu. Waunka kutempele, ndyaakalingula jilo kumazuba. Pele sunu tanaalilingula buyo pe; wabweza ntaamu mbuli njaakabweza myaka yotatwe yainda ciindi ca Pobwe Lyakwiindilila lyamu 30 C.E. (Johane 2:14-16) Aciindi eeci, Jesu wabatandila anze ‘aabo ibasambala akuula mutempele.’ Alimwi watingamuna ‘matebulu aabasikucinca mali azyuuno zyabaabo ibasambala nkwilimba.’ (Marko 11:15) Kunze lyaboobo, kunyina muntu ngwaazumizya kudabula akwiinzya cintu mulubuwa lwatempele kuzwa kulubazu lumwi lwamunzi kuya kuli lumbi.\nNkaambo nzi Jesu ncaabweza ntaamu cakutawayawaya kujatikizya basikucinca mali alimwi abaabo basambala banyama mutempele? Waamba kuti: “Sena takulembedwe kuti: ‘Ŋanda yangu inakwiitwa kuti niŋanda yakukombela yazisi zyoonse’? Pele nywebo mwaicita kuba ciyubilo cababbi.” (Marko 11:17) Baalumi aaba wabaamba kuti mbabbi nkaambo babbida bantu ibayanda kuula banyama bakupaizya kwiinda mukubasambala amuulo mupati kapati. Micito yabo Jesu wiibona kuti mbugwebenga, naa kuti mbubbi.\nMasimpe, basilutwe babapaizi, balembi alimwi abalupati-pati akati kabantu bamvwa ncaacita Jesu, eelyo baindila kuyandaula nzila yakuti bamujaye. Pele bajisi buyumuyumu. Tabazyi mbobatiicite kutegwa bamujaye Jesu, nkaambo kayi bantu banji baboola kulinguwe kuti bamuswiilile.\nBantu ibaboola ku Pobwe Lyakwiindilila tabali buyo ba Juda bazyalwe balikke pe, pele kuli abasandule, nkokuti bantu ibakasandulwa kunjila cikombelo caba Juda. Akati kabo kuli ba Giriki bamwi ibaboola kuzyikukomba kupobwe. Aaba basikila Filipo, ambweni akaambo kakubona kuti zina lyakwe ndya Chigiriki, akumulomba kuti babonane a Jesu. Kuboneka kuti Filipo tali masimpe ikuti naa inga cabota kubazumizya kubonana anguwe, aboobo waambila Andreya kuti amubuule maano. Aaba bobilo batola makani aaya kuli Jesu, walo uulangilwa kuti ucili kutempele.\nJesu ulizyi kuti ulafwa mumazuba buyo masyoonto, aboobo ecino tacili ciindi cakuyanda kukkomanisya buyo bantu naa kusola kulijanina mpuwo. Waingula baapostolo aabo bobilo kwiinda mukubaambila cikozyanyo, ulaamba: “Casika ciindi cakuti Mwanaamuntu alemekwe. Ncobeni ndimwaambila masimpe kuti, ikuti nseke yawiiti yatawida mubulongo akufwa, inooli buyo yomwe; pele ikuti yafwa, ilazyala micelo minji.”—Johane 12:23, 24.\nNseke yawiiti yomwe inga yaboneka mbuli kuti tiijisi maningi mulimo. Pele ikuti yasyangwa mubulongo “akufwa,” ilakonzya kumena mpoonya mukuya kwaciindi ilakonzya kuba cikuba cijisi nseke zinji. Mbubonya buyo, Jesu muntu omwe uulondokede. Nokuba boobo, kwiinda mukusyomeka kuli Leza kusikila kulufwu, uyoobapa buumi butamani bantu banji ibajisi muuya mbuli wakwe wakulyaaba. Aboobo, Jesu waamba kuti: “Kufwumbwa ooyo uuyandisya buumi bwakwe ulabunyonyoona, pele kufwumbwa ooyo uusulaika buumi bwakwe munyika eeyi ubuyobweda buumi butamani.”—Johane 12:25.\nAawa Jesu taambi buyo kujatikizya nguwe alikke, nkaambo waamba kuti: “Ikuti muntu kayanda kundibelekela anditobele, alimwi ooko nkondibede nkwanoobede awalo mubelesi wangu. Ikuti muntu kayanda kundibelekela, Taata uyoomulemeka.” (Johane 12:26) Eelo tabuliboteli kaka bulumbu oobu! Aabo balemekwa a Taata bayooba basikulelanyina a Kristo mu Bwami.\nKaayeeyede mapenzi mapati aatiimusikile alimwi alufwu lucisa lumulindila, Jesu waamba kuti: “Lino moyo wangu wapenga kapati, eelyo ino ndilaamba nzi? Taata kondifwutula kuciindi eeci.” Pele takuli kuti Jesu uyanda kutija kucita kuyanda kwa Leza. Wayungizya kwaamba kuti: “Nokuba boobo, aaka nkekaambo ncondasikila kuciindi eeci.” (Johane 12:27) Jesu ulilisungwide kucita zyoonse nzyayanda Leza, kubikkilizya akufwa lufwu lwakupa cipaizyo.\nNkaambo nzi Jesu ncalangila kujana nkuyu nokuba kuti tacinasika ciindi cankuyu?\nNkaambo nzi ncoceelela kuti Jesu waamba baabo basambala mutempele kuti ‘mbabbi’?\nNkaambo nzi Jesu ncakonzya kukozyanisyigwa kunseke yawiiti, alimwi ino ulimvwa buti kujatikizya mapenzi alimwi alufwu lumulindila?\nJesu Watondezya Busungu Kujatikizya Bukombi Bwakasimpe


Zyeelelo Zyaampandamunsaka Munzila Imvwisisika (Simplified Version of the Declaration of Rights in Tonga) | veritaszim\nZyeelelo zyabantu ningwangunuko nzibeelede kubaazyo nkaambo kakuti mbantu. Zyeelelo zijanika muZyeelelo Zyaampandamunsaka nzyeelelo zyakasindaminwa muKkata Lyamulawu wanyika zyeelede kukwabililwa amulawu chiindi choonse. Milawu iinyansya zyeelelo zijanika muZyeelelo Zyaampandamunsaka taakwe niinga ilapangwa pe adomane kwazuminanwa kuti ikkama lyazyeelelo zyaampandamunsaka lwalyo lizumizye. Fumbwa mulawu uunyansya akukazyania aazyeelelo zijanika muzyeelelo zyaampandamunsaka, ooyo mulawu weelede kubambululwa nkaambo tuuzumizigwi pe. Kuti zyeelelo eezi zijanika muzyeelelo zyampandamunsaka zyatyolwa, sikutyolelwa zyeelelo ooyo ulazumizigwa kuya kunkuta akakumbile kuliigwa. Ulakonzya kuya kunkuta mpati yaajulu iitegwa ni Constitutional Court kaambo kakwe kakalangwelangwe kabotu.\nIzyeelelo Zyaampandamunsaka zijanika muKkata Lyamulawu wesu pya lijisi zyeelelo zisiyenesiyene. Kuli zyeelelo zyameendelezyo aanyika, zyabuvubi antoomwe azyabukkale bwabantu. Kabiyo zyeelelo zyazilengwa zituzyungulukide zilajanika muZyeelelo Zyaampandamunsaka. Zyeelelo Zyameendelezyo Eenyika (Civil and Political rights) nzyeelelo nzyalaazyo muntu nkaambo kakuti wakazyalilwa antoomwe akukomenena munyika eeyo. Zyeelelo eezi zikwabilila muntu kuti atajatwi buzike afulumende wakwe, tumwi tubunga antoomwe abamwi bantu bajanika munyika. Zyeelelo eezi kabiyo zizumizya muntu kuti anjile mumabambe aakweendelezegwa kwanyika yakwe kakutakwe uumukasya naakuti kumusaluula.. Mukozyanisyo wazyeelelo zili boobu nzeezi: cheelelo chakupona, cheelelo chakwaangunuka, cheelelo chakutasonsegwa awumwi muntu, ngwangunuko yakwaambuula mbayanda muntu, yakuswaanana abamwi bantu mboyanda/tubunga ntoyanda, angwangunuko yakunjila mumabambe azyameendelezyo eenyika. Zyeelelo zili boobu zitegwa nzyeelelo zyalutaanzi (first generation rights) nkaambo nzizyeelelo zyakataanguna kulemekwa aansi lyoonse mbulizulwa.\nZyeelelo Zyabuvubi, Bukkale aTunsiyansiya twabantu (Economic, social and cultural rights) zijata zyeelelo zilaatala akusimatizya antoomwe akusumpula maponeno aamuntu mubukkale bwakwe. Zyeelelo eezi zili mbuuli cheelelo chakuti muntu woonse weelede kubeleka mulimu uumupa mali/mpindu, cheelelo chakujana chakulya, cheelelo chakujana chiyusilo, cheelelo chakujana lwiiyo, cheelelo chakujana maponeno maboutu, cheelelo chakwiiya mulaka wako. Zyeelelo eezi zitegwa nzyeelelo zyachibili (second generation rights) nkaambo zyakazoolemekwa nikwakazwa aakulemekwa zyeelelo zyaatala ameendelezyo eenyika. Zyeelelo Zyakukamantana azyatubunga (Solidarity and group rights) azilazyo zitegwa nzyeelelo zyachitatu (third generation rights). Eezi zyeelelo nzeezi ziili mbuuli cheelelo chakujana lusumpuko, cheelelo chakupona muluumuno, cheelelo chakukkala mubusena butakwe tombe.\nZintu zili mbuuli zyeelelo zyabantu, milimu yeelede kuchitwa abantu antoomwe amilimu yeelede kuchitilwa chisi, zintu ziboneka kazikamantene kabiyo zyeendela aamwi. Muntu woonse ulamulandu wakulemeka zyeelelo zyabamwi antoomwe akuba aamukuli wakutobela akulemeka zyaambwa aKkata Lyamulawu wanyika yaZimbabwe ayimwi milawu iijanika munyika. Nkinkaako zimwi zyeelelo zijanika muZyeelelo Zyaampandamunsaka zilakonzya kutazuzikizigwa muchiindi chimwi kuchitila kuti buumi bwaluundu bube kabotu. Kabiyo eezi zichitilwa kuti zyeelelo zyabamwi bantu tazityolwi.\nSimplified Version of the Declaration of Rights - Tonga.pdf


Caamba nzi Amagidoni? Print\nCaamba nzi Amagidoni?\n“Amagidoni” . . .Ibbala lini eeli mazubaano lyakatusikila mpoliiminina NKONDO IIMAANIZYA NKONDO ZYOONSE, kupyopyongana kumaninide, akumwaya cili coonse. Amagidoni, nokuba boobo, ncintu cipati kwiinda buyo nkondo yomwe, nokuba nkondo iitandila myaka ili ciloba kumamanino aciindi, eeyo yakulwanya zintu zinyebulula cili coonse cikonzya kupya.\nIbbala lya “Amagidoni” lizyila mu Bbaibbele, aboobo Bbaibbele ndelyeelede kutwaambila ncolyaamba bbala eeli. Mangwalo ayubununa kuti ibbala lya “Amagidoni” lijatikizya kulwana kuli koonse mumulengalenga oonse akataa Mulengi a sinkondonyina , Lusifa. Ibbalya eeli muci Hebulayo liiminina kuti eeyi nkondo ilwaninwa mumizeezo yabantu; ninkondo iilwaninwa yooyo webo ngokomba.\n“Alimwi wakababunganya antoomwe mubusena bwiitwa kuti mumulaka waci Hebulayo Amagidoni.” (Ciyubunuzyo 16:16)\nAmagidoni ndibbala lizyila kumabala obile aaci Hebulayo: har (H2022) mo'ed (H41501).\nHar caamba buyo kuti “mulundu”. Mu Mangwalo, malundu nzitondezyo zya mfulumende naa malelo. (amulange Daniele 2:34-35, 44-45.) Mo'ed(mo'edim) ndibbala libelesygwa kanjikanji mu Mangwalo oonse mukwaamba ziindi zibikkidwe ambali zya kukombya antoomwe mbuli mbunga yabaluleme. Aboobo, Amagidoni, har mo'ed, caambaMulundu wa Ziindi Zyoonse Zibikkidwe ambali zyaku Kukombya.-- Buzuba bwa Mwezi Mupya, Nsabata yabuzuba bwa Ciloba, Pasika, Pobwe lya Cinkwa Citakwe Bumena, Kuzumbaanya Musunta waMaila, Pentekkositi, Pobwe lya Myeembo, Buzuba bwa Kunununa, Pobwe lya Mavwuka\nMulengi wa Julu a Nyika ulabikkila maanu kuciindi ncotukomba. Wakabikka nzila yakubamba ciindi akwaandaanya mazuba aakukomba. Yahuwah wakalailila kuti:\n“Akube mimuni mu . . .wajulu kuti yaandaanye buzuba kuzwa kubusiku; alimwi ayibe zitondezyo zya zibeela zyamwaka [mo'edim, ciindi ca kukomba], amazuba, amyaka.” (Matalikilo 1:14)\n“Wakabikka mwezi kuti utondezye ziindi [mo'edim].” (Intembauzyo 104:19)\nMuusa wakalaililwa kuti:\n“Ambile bana ba Isilayeli malailile aajatikizya mapobwe [mo'edim] aakusekelela Mwami Yahuwah ciindi Baisilayeli nobeelede kuswaangana kukomba[mumbunga zisetekene], aaya ngamapobwe [mo'edim] Aangu. Mulijisi mazuba aali cisambomwe aakumana milimo yanu: pele mweelede kubamba buzuba bwa ciloba kuti ni Nsabata yakulyookezya, buzuba busetekene kumbunga. Mubuzuba oobo tamweelede kubeleka pe, pele buyo kuti muswaangane akukomba. Buzuba bwa Nsabata mbubwa Mwami Yahuwah, taakwe makani naa nkuli nkobede. Amwaambilizye mapobwe [mo'edim] aaya ookwa Yahuwah muziindi zyeelede.” (Bapaizi 23:2-4)\nNkondo mpati eeyo iitaaluka zyuulu zyamyaka ili akataa Mulengi wazintu zyoonse a Lusifa njakulwanina yooyo weelede kukombwa. Yakatalikila kujulu eelyo Lusifa naakalidunda kuti uyoobba bukombi bwakeelede kupegwa Mulengi alikke.\n“Mbubuti mbookawa kuzwa Kujulu, O Lusifa, mwana wakubucedo! Mbuti mbookagonkwa kusikila ansi, Webo ookaubausya masi oonse! Nkaambo wakati mumoyo wako: Ime njootanta kujulu, Ime njolisumpula acuuno cangu ataalaa nyenyezi zyokwa El; Ime njookkala ataala mulundu wambunga [har mo'ed] Kumabali aaKunyika; Ime njootanta atalaa makumbi, Ime njooba mbuli Ulaatala Mupati.'” (Izaya 14:12-14)\nInkondo icaalizya ya Amagidoni, mbuli mbwiili Nkondo ndamfu ya Amagidoni, ilwaninwa amakanaa kukomba. Kulwana ooku nkupati kapati kwiinda nkondo ili yoonse ilwaninwa anyika. Ilasikila kumuntu uli oonse uupona anyika muciindi camamanino. Lusifa wakali kuyanda kubba bukombi bweelede kupegwa Singuzuzyoonse alikke, Mulengi. Daniele 7:25 ulayubununa mbwaakacita cintu eeci:\n“Uyoosampaula Ulaatala Mupati, uyoopenzya baluleme bokwa Singuzuzyoonse, alimwi uyoosoleka kupindula kkalenda amapobwe.” (Knox Transalation)\nIkkalenda litobezya mwezi azuba eelyo lyakabambwa ku Malengelo libelesya zuba kupima mazuba amyaka … amwezi kupima myezi. Mwezi amvwiki antoomwe zilainduluka kutalika kubucedo butobela kwiimpana kwamwezi azuba. Mpoonya mazuba aali cisambomwe a Nsabata yabuzuba bwa ciloba alatobela buzuba bwa Mwezi Mupya kusikila kumamanino aamvwiki eeyo.\nLusifa wakabba bukombi bweelede Mulengi kwiinda mukubikka kkalenda litobezya zuba lilaa mvwiki zitobelana kakunyina kuyozya. Nyika yoonse iliswaangene kubelesya kkalenda lina Gregory litobezya zuba lilikke mukujana mazuba aakukomba, muli Bwasanu, Mujibelo, nokuba mu Nsondo.\nOobo buzuba webo nokomba, bujanwa mukkalenda ndyobelesya, nceciyubununa kuti naa ukomba Mulengi naa sinkondonyina. Buzuba oobo nokomba nkokupa bulemu kuli Yooyo kufumbwa ngokomba nokuba umwi.\nEeyi nje Nkondo ya Amagidoni, nkondo icaalizya amakani aakukomba. Nyika yoonse iyoosala lubazu lwakwiimina. Boonse babelesya kkalenda lyakukomba mituni litobezya zuba lilikke eelyo ndyaakabamba Lusifa kwiinda mumutumwa wakwe anyika, Poopo Gregory XIII, isolweda nyika kukomba Lusifa. Boonse bayandisya ncobeni kulemeka Sikabumba wabo bayoobelesya kkalenda Lyakwe lyamyezi iitalikila mwaka muciindi lisyuuka masamu. Ooku nkokutondezya kutobela akulemekezya Mulengi: kukomba mubuzuba Bwakwe mbwaakabikka ambali.\nNjili nzila webo njotitobele? Nguni webo ngoyanda kukomba? Nduli lubazu lwa Nkondo ya Amagidoni webo ndoyanda kwiimina? Amagidoni wasika lino!


Kuyiisya Kasimpe | Yakwiiya\nNgazi Yamulindizi—Yakwiiya | October 2018\nAMUBALE MU Afrikaans Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guadeloupean Creole Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Sign Language Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaraguan Sign Language Norwegian Nzema Okpe Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Salvadoran Sign Language Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zimbabwe Sign Language Zulu\n“O Jehova, . . . ijwi lyako lyoonse mbolibede nkasimpe.”—INT. 119:159, 160.\nNcinzi ncotweelede kubikkila maano mumulimo wesu wakukambauka?\nNcinzi cakapa kuti tupegwe Zibelesyo Nzyotubelesya Kapati Mukuyiisya?\nNcibelesyo nzi ncomweelede kuzyiba kabotu mbocibelesyegwa?\n1, 2. (a) Mulimo nzi Jesu ngwaakabikkila maano kapati mubuumi bwakwe, alimwi nkaambo nzi? (b) Ncinzi ncotweelede kucita kutegwa tuzwidilile katuli “basimilimonyina a Leza”?\nJESU KRISTO wakali mubezi alimwi mubelesi wa Leza. (Mk. 6:3; Rom. 15:8) Milimo yoonse yobilo wakaizyiba kabotu-kabotu. Mbwaanga wakali mubezi, wakaiya mbwaakeelede kuzyibelesya zibelesyo zibelesyegwa mumulimo ooyu. Kali mwiiyi wamakani mabotu, wakalubelesya kabotu luzyibo lwamu Magwalo ndwaakajisi kutegwa agwasye bantu ibakali kubonwa kuba baansi kapati kuti bamvwe kasimpe kamu Jwi lya Leza. (Mt. 7:28; Lk. 24:32, 45) Naakajisi myaka yakuzyalwa iili 30, Jesu wakazibikka ambali zibelesyo nzyaakali kubelesya mumulimo wakwe wakubeza nkaambo wakalizyi kuti kuba mubelesi wa Leza wakali mulimo uuyandika kapati. Wakaamba kuti mulimo wakwaambilizya makani mabotu aa Bwami bwa Leza nkamwi kakaambo nkaakatuminwa anyika. (Mt. 20:28; Lk. 3:23; 4:43) Jesu wakabikka mulimo wakukambauka mubusena bwakusaanguna mubuumi bwakwe, alimwi wakali kuyanda kuti abamwi bamusangane mumulimo ooyu.—Mt. 9:35-38.\n2 Ambweni tatuli babezi, pele tuli babelesi bamakani mabotu. Mulimo ooyu ulayandika kapati cakuti Leza ulijatikizyidwe; twiitwa kuti tuli “basimilimonyina a Leza.” (1Kor. 3:9; 2Kor. 6:4) Tulizyi kuti “ijwi lya [Jehova] lyoonse mbolibede nkasimpe.” (Int. 119:159, 160) Nkakaambo kaako tuyanda kuba masimpe kuti ‘tulayiisya akupandulula jwi lyakasimpe bweelede’ mumulimo wesu. (Amubale 2 Timoteo 2:15.) Kutegwa tucite oobo, tulazumanana kuyungizya luzyibo lwesu mukubelesya Bbaibbele, cibelesyo ciyandika kapati ncotubelesya kuyiisya kasimpe kajatikizya Jehova, Jesu, alimwi a Bwami. Kutegwa tuzwidilile mumulimo wesu, mbunga ya Jehova yakapanga zibelesyo zimbi nzyotweelede kuzyiba kapati mbozibelesyegwa. Zibelesyo eezyi tuzyaamba kuti Zibelesyo Nzyotubelesya Kapati Mukuyiisya.\n3. Ncinzi ncotweelede kubikkila maano kapati muciindi cisyeede cakupa bumboni, alimwi kweelana alugwalo lwa Milimo 13:48, mbaani mbotweelede kuyandaula?\n3 Mulakonzya kulibuzya kaambo zibelesyo zyesu ncoziitwa kuti Zibelesyo Nzyotubelesya Kapati Mukuyiisya, ikutali Zibelesyo Nzyotubelesya Kapati Mukukambauka. “Kukambauka” caamba kwaambilizya mulumbe; pele “kuyiisya” caamba kwaamba mulumbe kumuntu munzila iimusika amoyo, kutegwa abweze ntaamu kweelena anzyaiya. Muciindi cisyeede cakupa bumboni, makanze eesu ayelede kuba aakutalisya ziiyo zya Bbaibbele alimwi akuyiisya bantu kasimpe. Eeci caamba kuti tweelede kubeleka canguzu kuyandaula boonse aabo ibali amyoyo mibotu ‘ibalibambilide kutambula buumi butamani’ alimwi akubagwasya kuba basyomi.—Amubale Milimo 13:44-48.\n4. Mbuti mbotukonzya kubazyiba aabo “ibalibambilide kutambula buumi butamani,” alimwi ino inga twabajana buti?\n4 Mbuti mbotukonzya kubazyiba aabo “ibalibambilide kutambula buumi butamani”? Mbubwenya mbocakabede mumwaanda wamyaka wakusaanguna, nzila ilikke mbotukonzya kubajana bantu aabo nkwiinda mukupa bumboni. Aboobo tweelede kucita mbubwenya Jesu mbwaakalailila: “Kufwumbwa mumunzi naa mukanzi momwanjila, amuyandaule muntu weelela.” (Mt. 10:11) Tatulangili kuti bantu batasyomeki, balisumpula, naa aabo bateendelezyegwi azintu zyakumuuya balaatambula makani mabotu. Tuyandaula bantu basyomeka, balicesya, alimwi ibalaanzala yakasimpe. Kuyandaula ooku tulakonzya kukukozyanisya ancaakali kucita Jesu kali mubezi, wakali kuyandaula mapulanga aayelede mukupanga zintu mbuli zijazyo, majoko naa zintu zimwi buyo. Ciindi naakali kwaajana mapulanga aayo, wakali kubweza zibelesyo zyakwe, kubelesya luzyibo lwakwe, alimwi akupanga zintu eezyo. Andiswe tweelede kucita mbubwenya ciindi notuyanda kugwasya bantu babombe myoyo kuba basikwiiya.—Mt. 28:19, 20.\n5. Ncinzi ncotweelede kuzyiba kujatikizya zibelesyo izijanika mu Zibelesyo Nzyotubelesya Kapati Mukuyiisya? Amupe cikozyanyo. (Amubone zifwanikiso izili kumatalikilo aacibalo.)\n5 Mukabbokesi kazibelesyo kali koonse, cibelesyo cimwi acimwi cili amulimo wancico uugaminide. Mucikozyanyo, atubone zibelesyo nzyaakali kubelesya Jesu mumulimo wakwe. * Wakali kuyandika cipimyo alimwi apensulo; kutenda, kudonkola, alimwi akubeza kabotu-kabotu; kweelanya, akuziswaanganya zibeela-beela. Mbubwenya buyo, Cibelesyo cimwi acimwi icijanika mu Zibelesyo Nzyotubelesya Kapati Mukuyiisya cilijisi mulimo uugaminide. Aboobo atuzilange-lange zibelesyo zyesu akubona mbotukonzya kuzibelesya zibelesyo eezyi ziyandika kapati nzyotwakapegwa.\n6, 7. (a) Ino mutubelesya buti tukkaadi twaa jw.org? (b) Ino kapepa kakutamba bantu kumiswaangano yambungano kajisi mulimo nzi uuyandika kapati?\n6 Tukkaadi Twaa Jw.Org. Ootu ntukkaadi tusyoonto pele ncibelesyo cibotu kapati ncotubelesya kulizyibya kubantu alimwi akubatondezya webbusaiti yesu, alo mpobakonzya kwiiya zinji kujatikizya ndiswe alimwi buya akulomba ciiyo ca Bbaibbele. Bantu bainda ku 400,000, bakalomba ziiyo zya Bbaibbele a jw.org, alimwi bantu banji balacita oobo buzuba abuzuba! Mulakonzya kuyobola tukkaadi tusyoonto buyo akutubelesya ciindi nomucita milimo yanu yabuzuba abuzuba.\n7 Tupepa Twakutamba Bantu. Kanji-kanji kuli kapepa nkotwiita kuti kapepa kakutamba bantu kumiswaangano yambungano, kapepa aaka kalijisi mulimo uuyandika kapati. Kaamba kuti: “Mwatambwa kwiiya Bbaibbele a Bakamboni ba Jehova.” Mpoonya alimwi kaamba kuti mulakonzya kucita oobo “kumiswaangano yesu yakubuleya” naa “kuba amuntu uumuyiisya.” Aboobo, cibelesyo eeci tacituzyibyi buyo kubantu pele alimwi cilabatamba “aabo bazyi kuti bayandika kusololelwa a Leza” kwiiya Bbibbele andiswe. (Mt. 5:3) Nokuba boobo, bantu balitambidwe kujanika kumiswaangano yesu nokuba kuti bazumina ciiyo ca Bbaibbele naa pe. Ikuti bajanika kumiswaangano, bayoobona nzyobakonzya kwiiya kujatikizya Bbaibbele.\n8. Mbuti mbocigwasya kubantu kuti bajanika kumiswaangano yesu nociba ciindi comwe buyo? Amupe cikozyanyo.\n8 Cilayandika kapati kuzumanana kubatamba bantu kujanika kumiswaangano yesu nociba ciindi comwe buyo. Nkaambo nzi? Bayoobona kuti Bakamboni ba Jehova bayiisya kasimpe kazwa mu Bbaibbele alimwi akugwasya bantu kumuzyiba Leza, pele muzikombelo zyakubeja tabaciti oobo. (Is. 65:13) Ba Ray alimwi aba Linda, banabukwetene baku United States, bakalubona lwiindano oolu myaka minji yainda. Banabukwetene aaba bakayeeya kuti batalike kuunka kucikombelo. Bakali kusyoma muli Leza alimwi bakali kuyanda kumuzyiba, aboobo bakatalika kuunka kuzikombelo zyoonse izyakali mudolopo lyabo. Kwakali zikombelo zinji zisiyene-siyene. Banabukwetene aaba bakapangana kubikkila maano kutwaambo tobilo ntobakeelede kubona kucikombelo cili coonse ncobakali kuyoonjila. Kakusaanguna, bakeelede kwiiya cintu cimwi kucikombelo, mpoonya kabili, bantu bamucikombelo eeco bakeelede kuti kabasama mbuli bantu ibaiminina Leza. Nokwakainda myaka minji, bakazinjila zikombelo zyoonse, pele bakatyompwa kapati. Kunyina ncobakaiya, alimwi bantu ibakali kujanika kuzikombelo eezyo tiibakali kusama cabulemu. Nobakazwa mucikombelo icakali camamanino amulongo wabo, ba Linda bakaunka kumulimo mpoonya ba Ray bakaunka kuŋanda. Kabali munzila, ba Ray bakanyona a Ŋanda ya Bwami akulyaambauzya kabati, ‘Mbuti kuti ndanjila buyo oomu akubona mbobabede bantu aaba?’ Mubwini, nzyobakabona nzyakaliindene kapati anzyobakabona kuzikombelo zimbi zyoonse! Ku Ŋanda ya Bwami, bantu boonse bakalikusangalizya alimwi bakasamide cabulemu. Ba Ray bakakkalila kumbele alimwi bakazikkomanina kapati nzyobakaiya! Eeci cili buyo mbubwenya mbwaakaamba mwaapostolo Paulo kujatikizya muntu iwajanika kumiswaangano ya Banakristo ciindi cakusaanguna akwaamba kuti: “Ncobeni Leza mpali akati kanu.” (1Kor. 14:23-25) Kuzwa ciindi eeco, ba Ray bakali kujanika kumiswaangano lyoonse mu Nsondo; mpoonya bakatalika akujanika ku Muswaangano Wabuumi Amulimo lyoonse. Abalo ba Linda bakatalika kuswaangana, alimwi nokuba kuti bakajisi myaka yakuzyalwa iili kuma 70, bakazumina kwiiya Bbaibbele alimwi bakabbapatizyigwa.\nZIBELESYO ZYAKUTALISYA MIBANDI\n9, 10. (a) Nkaambo nzi matulakiti ncatakatazyi kubelesya? (b) Amupandulule mboibelesyegwa tulakiti yakuti Ino Bwami bwa Leza Ninzi?\n9 Matulakiti. Tulijisi matulakiti aali lusele aatakatazyi kubelesya alo aabeleka kabotu kutalisya mibandi. Mbwaanga matulakiti aaya akatalika kumwaigwa mu 2013, kuzwa mumwaka ooyu, kwasimbwa matulakiti aali 5 bbiliyoni! Bubotu bwamatulakiti aaya mbwakuti ciindi mwazyiba mboibelesyegwa yomwe, nkokuti inga mwacikonzya kwaabelesya woonse nkaambo alikozyenye mbwaabelesyegwa. Mbuti mbomukonzya kubelesya tulakiti kutegwa mutalisye mubandi amuntu?\n10 Ambweni inga mwasala kubelesya katulakiti kakuti Ino Bwami bwa Leza Ninzi? Amumutondezye muntu mubuzyo uuli kumatalikilo akumubuzya kuti: “Sena kuli nomwakalibuzyide kale kuti ino Bwami bwa Leza ninzi? Sena inga mwaamba kuti . . . ?” Mpoonya amumulombe kuti asale bwiinguzi bomwe akati kabwiinguzi botatwe. Kakunyina kwaamba naa bwiinguzi bwakwe buliluzi naa pe, amujalule mukatulakiti acibeela cakuti “Ncolyaamba Bbaibbele” alimwi akubala magwalo aabikkidwe, Daniele 2:44 alimwi a Isaya 9:6. Kuti kacikonzyeka, inga mwazumanana amubandi. Kumamanino aamubandi wanu, amubuzye mubuzyo uuli kunze aakatulakiti acibeela cakuti “Ino Muyeeya Buti”: “Ino buumi bunooli buti mubweendelezi bwa Bwami bwa Leza?” Eeci ciyoopa kuti mukabe amatalikilo aamubandi uutobela amuntu ooyo. Mwaakupilukila, mulakonzya kumutola muciiyo 7 mubroshuwa yakuti Makani Mabotu Aazwa Kuli Leza!, yalo iili njimwi yazibelesyo nzyotubelesya kutalisya ziiyo zya Bbaibbele.\nZIBELESYO IZIPA KUBA ALUYANDISISYO\n11. Ino mamagazini eesu ajisi mulimo nzi, pele ncinzi ncotweelede kuzyiba kujatikizya ngawo?\n11 Mamagazini. Ngazi Yamulindizi alimwi a Sinsimuka! nzeziinda kumwaigwa alimwi akusandululwa munyika! Akaambo kakuti mamagazini aaya alabalwa abantu banji kapati mumasi woonse, makani aayeeme amitwe iili acivwumbyo apangidwe munzila iikkomanisya bantu boonse mumasena woonse. Tweelede kwaabelesya kazili zibelesyo zipa muntu kuba aluyandisisyo munzintu ziyandika kapati mubuumi mazuba aano. Nokuba boobo, kutegwa twaabelesye kabotu mamagazini aaya, tweelede kubazyiba ibalembelwa magazini imwi aimwi.\n12. (a) Ino Sinsimuka! ibambilidwe bani, alimwi ino ijisi makanze nzi? (b) Nkuzwidilila kuli buti nkomwakabona caino-ino kwiinda mukubelesya cibelesyo eeci?\n12 Sinsimuka! yakabambilwa basikubala ibajisi luzyibo lusyoonto naa aabo ibatajisi luzyibo luli loonse kujatikizya Bbaibbele. Ambweni buya kunyina ncobazyi kujatikizya njiisyo zya Banakristo, ambweni tababusyomi bukombi, alimwi ndiza tabazyi kuti Bbaibbele lilagwasya. Mulimo mupati wa Sinsimuka! ngwakugwasya basikubala kuzyiba kuti Leza nkwali. (Rom. 1:20; Heb. 11:6) Alimwi makanze aamwi ngakugwasya basikubala kusyoma kuti Bbaibbele “ncobeni . . . majwi aa Leza.” (1Tes. 2:13) Mitwe iili acivwumbyo yotatwe yamu 2018 njakuti: “Nzila Yalukkomano,” “Nzila Izili 12 Zikonzya Kupa Kuti Mukwasyi Uzwidilile,” alimwi awakuti, “Luumbulizyo Kulibaabo Balila.”\n13. (a) Ino Ngazi Yamulindizi yakubuleya ibambilidwe bani? (b) Nkuzwidilila kuli buti nkomwakabona caino-ino kwiinda mukubelesya cibelesyo eeci?\n13 Ngazi Yamulindizi, yakubuleya, ibikkila maano kuzintu zyakumuuya kuli baabo bamulemeka Leza alimwi a Jwi lyakwe. Nokuba kuti inga kabajisi luzyibo lumwi lwamu Bbaibbele, tabazimvwisyi njiisyo zyandilyo zyakasimpe. (Rom. 10:2; 1Tim. 2:3, 4) Mitwe iili acivwumbyo yotatwe yamu 2018 ilaingula mibuzyo eeyi yakuti: “Sena Bbaibbele Licigwasya Amazuba Aano?,” “Ino Zintu Ziyooba Buti Kumbele Aamazuba?,” alimwi awakuti “Sena Leza Ulamubikkila Maano Nywebo Kumugama?”\nZIBELESYO IZIKULWAIZYA KWIIYA BBAIBBELE\n14. (a) Ino Mavidiyo one aali mu Zibelesyo Nzyotubelesya Kapati Mukuyiisya ajisi mulimo nzi? (b) Nkuzwidilila kuli buti nkomwakabona kwiinda mukutondezya mavidiyo aaya?\n14 Mavidiyo. Mumazuba aa Jesu, mubezi wakali kubelesya zibelesyo zibelesyegwa buyo amaanza. Nokuba boobo, mazuba aano, basikubeza balijisi azibelesyo zibelesya magesi, mbuli masaha, zyakudonkozya, zyakubotya, zyakubikisya mpikili, alimwi azimwi buyo. Kuyungizya amabbuku aasimbidwe, lino tujisi mavidiyo mabotu aakutondezya bantu, nkokuti mavidiyo one aali akati kazibelesyo nzyotujisi: Nkaambo Nzi Ncomweelede Kwiiya Bbaibbele?, Ino Ciiyo Ca Bbaibbele Cicitwa Buti?, Ino Ncinzi Cicitika Kuŋanda ya Bwami?, alimwi ayakuti Bakamboni ba Jehova—Ino Ndiswe Bani? Mavidiyo aamaminiti aatasiki kuli obilo alabeleka kabotu mulweendo lwakusaanguna. Malamfwu alakonzya kubelesyegwa munyendo zyakupilukila alimwi akuli baabo ibajisi ciindi cinji. Zibelesyo eezyi zibotu kapati zilakonzya kubakulwaizya bantu kwiiya Bbaibbele alimwi akujanika kumiswaangano yesu.\n15. Amupe zikozyanyo zijatikizya mbobakulwaizyigwa kapati bantu ciindi nobeebelela noiba vidiyo yomwe buyo mumwaambo wabo.\n15 Mucikozyanyo, ciindi mucizyi naakaswaangana amukaintu iwakazwa ku Micronesia iwakali kwaambaula mwaambo wachi Yapese, mucizyi wakamutondezya vidiyo yakuti Nkaambo Nzi Ncomweelede Kwiiya Bbaibbele? mumwaambo wakwe. Noyakatalika vidiyo, mukaintu ooyo wakaamba kuti: “Ooyu ngomwaambo wangu. Tandikonzyi kucisyoma eeci! Kumvwa buyo mbwaambaula ndazyiba kuti ooyu tuzwa limwi. Waambaula mwaambo wangu!” Mpoonya mukaintu ooyu wakaamba kuti uyoozibala zibalo zyoonse alimwi akweebelela mavidiyo woonse aaliko aa jw.org. mumwaambo wakwe. (Amweezyanisye Milimo 2:8, 11.) Atulange-lange cakuluula cimbi. Mucizyi ku United States wakatumina mwana wamupati wakwe liinki yavidiyo njoonya eeyi mumwaambo wakwe. Mwana ooyo wakayeebelela vidiyo akulembela mucizyi ooyu kuti: “Cibeela cakuti Saatani ngoweendelezya nyika cakandikkomanisya kapati. Ndakalomba ciiyo ca Bbaibbele.” Musankwa ooyu ukkala mucisi mulimo wesu moukasyidwe!\nZIBELESYO ZYAKUYIISYA BANTU KASIMPE\n16. Amupandulule makanze aabroshuwa imwi aimwi: (a) Amumuswiilile Leza Kutegwa Mukapone Kukabe Kutamani. (b) Makani Mabotu Aazwa Kuli Leza! (c) Ino Mbaani Bacita Kuyanda kwa Jehova Mazuba Aano?\n16 Mabroshuwa. Mbuti mbomukonzya kuyiisya kasimpe kumuntu uutacizyi kubala naa uutajisi mabbuku aamba zyamu Bbaibbele aamumwaambo wakwe? Tulicijisi cibelesyo eeco, nibroshuwa yakuti Amumuswiilile Leza Kutegwa Mukapone Kukabe Kutamani. * Cibelesyo cibotu kapati kutalisya ziiyo zya Bbaibbele nibroshuwa yakuti Makani Mabotu Aazwa Kuli Leza! Mulakonzya kumutondezya muntu ziiyo izili 14 izili kunze aambroshuwa alimwi akumulomba kuti asale ciiyo camukkomanisya kapati. Mpoonya inga mwatalika kwiiya muciiyo eeco. Sena kuli nomwakasolede kale kubelesya nzila eeyi munyendo zyanu zyakupilukila? Ino Mbaani Bacita Kuyanda kwa Jehova Mazuba Aano? nibroshuwa yatatu iiliko mu Zibelesyo Nzyotubelesya Kapati Mukuyiisya. Ibambilidwe kusololela basikwiiya kumbunga. Kutegwa muzyibe mboibelesyegwa nomwamana kwiiya ciiyo cimwi acimwi, Amubone Kabbuku Kamuswaangano Wabuumi Amulimo Wesu wa Bunakristo kamu March 2017.\n17. (a) Ino bbuku lyakwiiya limwi alimwi lijisi makanze nzi? (b) Ino ncinzi ciyandika kuli baabo boonse ibayaambele alimwi ibalibambilide kubbapatizyigwa, alimwi ino nkaambo nzi?\n17 Mabbuku. Camana kutalisyigwa ciiyo mubroshuwa, mulakonzya kucinca aciindi cili coonse akutalika bbuku lya Ncinzi Bbaibbele Ncolituyiisya? Cibelesyo eeci ciyoogwasya sikwiiya kuyungizya luzyibo lwanjiisyo zyantalisyo zyamu Bbaibbele. Mwalimana bbuku eeli alimwi ikuti sikwiiya kayaambele kumuuya, amuzumanane kwiiya mubbuku lyakuti Mbomukonzya Kukkala Muluyando lwa Leza. Cibelesyo eeci ciyooyiisya sikwiiya kujatikizya mbwayelede kubelesya njiisyo zyamu Bbaibbele mubuumi bwabuzuba abuzuba. Kamuyeeya kuti, nokuba kuti babbapatizyigwa, aabo bapya beelede kuzumanana kwiiya kusikila mane bakaamane mabbuku oonse obilo. Eeci ciyoobagwasya kusimpa miyanda mukasimpe.—Amubale Bakolose 2:6, 7.\n18. (a) Ino lugwalo lwa 1 Timoteo 4:16 lutukulwaizya kucita nzi mbotuli bamayi bakasimpe, alimwi ncinzi cikonzya kucitika? (b) Ciindi notubelesya Zibelesyo Nzyotubelesya Kapati Mukuyiisya, makanze nzi ngotweelede kuba angawo?\n18 Mbotuli Bakamboni ba Jehova, twakapegwa “mulumbe wakasimpe kamakani mabotu” uusololela bantu kubuumi butamani. (Kol. 1:5; amubale 1 Timoteyo 4:16.) Nkakaambo kaako, twakapegwa Zibelesyo Nzyotubelesya Kapati Mukuyiisya izijisi zintu nzyotuyandika. (Amubone kabbokesi kakuti “ Zibelesyo Nzyotubelesya Kapati Mukuyiisya.”) Atuzibelesye zibelesyo eezyi cabupampu alimwi kusikila mpotugolela. Sikumwaya umwi aumwi ulakonzya kusala mabbuku ngayanda aali mucibelesyo cesu kubandika amuntu uujisi luyandisisyo alimwi aciindi nakonzya kucita oobo. Pele makanze eesu taali aakumwaya buyo mabbuku; naa kusiya mabbuku kubantu batatondezyi luyandisisyo kumulumbe wesu. Makanze eesu ngakugwasya bantu basyomeka, balicesya, alimwi ibalaanzala yakumuuya kuba basikwiiya, nkokuti bantu ‘ibalibambilide kutambula buumi butamani akuba basyomi.’—Mil. 13:48; Mt. 28:19, 20.\n^ munc. 5 Amubone cibalo cakuti “The Carpenter” alimwi akabbokesi kakuti “The Carpenter’s Toolbox” mu Ngazi Yamulindizi yamu Chingisi ya August 1, 2010.\n^ munc. 16 Ikuti muntu katacizyi kubala, ulakonzya kunootobelezya mubroshuwa yakuti Amumuswiilile Leza, iijisi zifwanikiso.\nZIBELESYO NZYOTUBELESYA KAPATI MUKUYIISYA\nTUKKAADI TWAA JW.ORG ALIMWI ATUPEPA TWAKUTAMBA BANTU\nMABROSHUWA ALIMWI AMABBUKU\n1918, Myaka Iili 100 Yainda\nMAKANI AABUUMI Jehova Wakakulongezya Kusala Kwangu\nAmusyome Musololi Wesu Uubeleka Canguzu—Kristo\nAmube Aluumuno Lwamumizeezo Nokuba Kuti Bukkale Bwacinca\nMabala Amusale naa muyanda kukkopa zyakamwaigwa NGAZI YAMULINDIZI—YAKWIIYA October 2018\nNGAZI YAMULINDIZI—YAKWIIYA October 2018